cyanic-selkie/wikianc huggingface dataset:
കേസറിയായിലെ യൂസീബിയസ്
സഭാചരിത്രം
"വിശുദ്ധ അപ്പസ്തോലന്മാരുടെ പിന്തുടർച്ചയുടെ കഥയും രക്ഷകന്റെ സമയം മുതൽ നമ്മുടെ കാലം വരെയുള്ള മറ്റു കാര്യങ്ങളുമാണ് എന്റെ വിഷയം. പ്രധാനപ്പെട്ട പ്രദേശങ്ങളിൽ കാലാകാലങ്ങളിൽ സഭയെ നയിക്കുകയും തലമുറകളിലൂടെ പ്രസംഗവും എഴുത്തും വഴി ദൈവവചനം പ്രഘോഷിക്കുകയും ചെയ്തവരെപ്പറ്റിയും എനിക്കു പറയാനുണ്ട്. പുതുമകളുടെ പുറകേപോയി വലിയ അബദ്ധങ്ങളിൽ ചെന്നു ചാടുകയും വലിയ അറിവിന് ഉടമകളെന്ന് നടിച്ച് ചെന്ന് ക്രിസ്തുവിന്റെ ആട്ടിൻ പറ്റത്തെ ചെന്നായ്ക്കളെപ്പോലെ ചിതറിക്കുകയും ചെയ്തവരുടെ കാര്യങ്ങളും എന്റെ കഥയിൽ വരും. എന്റെ മറ്റൊരുദ്ദേശം നമ്മുടെ രക്ഷകനെതിരെ ഗൂഢാലോചന നടത്തി ഏറെ താമസിയാതെ തന്നെ യഹൂദവംശത്തിന് വന്നുപെട്ട സർ‌വ്വനാശത്തിന്റെ കഥ പറയുകയെന്നതാണ്. ഒപ്പം, ദൈവവചനത്തെ ആക്രമിച്ച പുറജാതികളെപ്പറ്റിയും ആക്രമണങ്ങളെ മർദ്ദനമേറ്റും രക്തം ചൊരിഞ്ഞും നേരിട്ട ധീരന്മാരെപ്പറ്റിയും അവർക്കു കർത്താവ് കൊടുത്ത രക്ഷയെപ്പറ്റിയും കൂടി എനിക്കു പറയാനുണ്ട്."
ഇവിടെ യൂസീബിയസ് തനെഴുതിയ ചരിത്രത്തിന്റെ രൂപരേഖ അവതരിപ്പിക്കുകയാണ്. അദ്ദേഹത്തിന്റെ കൃതി നിഷ്പക്ഷമായ ചരിത്രരചനയുടെ ശാസ്ത്രീയമാനണ്ഡങ്ങൾ പിന്തുടരുന്നില്ല എന്നു ഈ ഏറ്റുപറച്ചിൽ വ്യക്തമക്കുന്നു. അതേസമയം യൂസീബിയസിന്റെ ഗ്രന്ഥത്തിന്റെ പ്രാധാന്യം പരക്കെ അംഗീകരിക്കപ്പെട്ടുമിരിക്കുന്നു. ആദ്യകാലസഭയെക്കുറിച്ച് മറ്റെങ്ങും ലഭിക്കാത്ത വിവരങ്ങളുടെ വിലമതിക്കാനാവാത്ത ശേഖരം ആണത്. ആദ്യനൂറ്റാണ്ടുകളിലെ സഭാനേതാക്കന്മാരിൽ പലരെക്കുറിച്ചും അറിയാനാകുന്നത് ആ കൃതിയിൽ നിന്നു മാത്രമാണ്. വലിയ ചരിത്രമൂല്യമുള്ള പല രേഖകളും ഇന്നു അനുസ്മരിക്കപ്പെടുന്നതും യൂസീബിയസിന്റെ സഭാചരിത്രത്തിൽ അവ സ്ഥാനം കണ്ടതുകൊണ്ടാണ്.
മറ്റു രചനകൾ
സഭാചരിത്രത്തിനു പുറമേ മറ്റനേകം കൃതികളും യൂസീബിയസിന്റേതായിട്ടുണ്ട്. പലതും ഇന്ന് നഷ്ടപ്പെട്ടിരിക്കുന്നു. ലഭ്യമായ കൃതികളിൽ ഒന്ന് അദ്ദേഹം എഴുതിയ കോൺസ്റ്റന്റൈൻ ചക്രവർത്തിയുടെ ജീവചരിത്രമാണ്. ചക്രവർത്തിക്ക് യൂസീബിയസിനോട് വളരെ അടുപ്പമുണ്ടായിരുന്നുവെന്നും അവർ സുഹൃത്തുക്കളായിരുന്നുവെന്നും വരെ പറയുന്നവരുണ്ട്. ഏതായാലും, ഈ കൃതി പൊതുവേ വസ്തുനിഷ്ഠമല്ലാത്ത ഒരു അപദാനവർണ്ണന ആയാണ് പരിഗണിക്കപ്പെടുന്നത്. അതേസമയം, അക്കാലത്തെ വലിയ ചരിത്രസംഭവമായ നിഖ്യാസൂനഹദോസിനെക്കുറിച്ച്, വിലപിടിച്ച വിവരങ്ങൾ അത് നൽകുന്നുമുണ്ട്.
വിലയിരുത്തൽ
റൊമാസാമ്രാജ്യത്തിന്റെ തളർച്ചയും തകർച്ചയും (Decline and Fall of the Roman Empire) എന്ന ഗ്രന്ഥമെഴുതിയ എഡ്‌വേഡ് ഗിബ്ബൺ ഉൾപ്പെടെ പലരും യൂസീബിയസിന്റെ അശാസ്ത്രീയമെന്ന് ആരോപിക്കപ്പെടുന്ന ചരിത്രരചനാശൈലിയെ നിശിതമായി വിമർശിച്ചിട്ടുൺട്. യൂസീബിയസ്, ഒരിജനെയോ അഗസ്റ്റിനെയോ പൊലെ മൗലികചിന്തകനോ, വലിയ ദൈവവിജ്ഞാനിയോ ശൈലീവല്ലഭനോ ഒന്നുമായിരുന്നില്ല. സാഹിത്യമേന്മ തീരെ ഇല്ലാത്തതാണ് സഭാചരിത്രം എന്നും സമ്മതിക്കപ്പെട്ടിട്ടുണ്ട്.
എന്നാൽ ചരിത്രകാരനും എഴുത്തുകാരനുമെന്ന നിലയിലുള്ള യൂസീബിയസിന്റെ കുറവുകൾ നികത്താൻ അദ്ദേഹത്തിന്റെ പരന്ന അറിവും വിഷയത്തോടുള്ള പ്രതിബദ്ധതയും ഉണ്ടായിരുന്നു. ക്രൈസ്തവസഭയുടെയും റോമാസാമ്രാജ്യത്തിന്റേയും ചരിത്രത്തിലെ ഒരു നിർണ്ണായകഘട്ടത്തിലാണ് അദ്ദേഹം ജീവിച്ചത്. റോമാസാമ്രാജ്യത്തിൽ, മുഖ്യധാരയിൽ നിന്ന് അകന്ന്, ഒറ്റപ്പെട്ടും ഭരണവർഗത്താൽ വെറുക്കപ്പെട്ടും ഇരുന്ന ഒരു പ്രസ്ഥാനമെന്ന നിലയിൽ നിന്ന് ആത്മീയ-ഭൗതികരംഗങ്ങളിൽ അധികാരം കയ്യാളുന്ന സ്ഥിതിയിലേക്ക് ക്രിസ്തുമതം മാറിയത് അപ്പോഴായിരുന്നു. ആ ചരിത്രസന്ധിയുടെ പ്രാധാന്യത്തെക്കുറിച്ച് തികച്ചും ബോധവാനായി, അതിനെയും അതുവരെയുള്ള ചരിത്രത്തെയും പിൽക്കാലങ്ങൾക്കുവേണ്ടി രേഖപ്പെടുത്തിവക്കുന്ന ചുമതല സ്വയം ഏറ്റെടുത്ത നിർ‌വഹിച്ച യൂസീബിയസ്, സഭാചരിത്രത്തിന്റെ പിതാവ് എന്ന വിശേഷണം തികച്ചും അർഹിക്കുന്നു.
കുറിപ്പുകൾ
സഭയുടെ മഹത്ത്വത്തിനുതകുന്നതൊക്കെ വിസ്തരിച്ച് രേഖപ്പെടുത്തുകയും അല്ലാത്തതൊക്കെ മറച്ചുവയ്ക്കുകയും ചെയ്യുന്ന രീതിയാണ് തന്റേതെന്ന് പരോക്ഷമായി സമ്മതിക്കുകയാണ് കൃതിയുടെ ലക്‌ഷ്യപ്രസ്താവനയിൽ യൂസീബിയസ് ചെയ്തതെന്നാണ് ഗിബ്ബൺ അഭിപ്രയപ്പെട്ടത്. Decline and Fall of the Roman Empire - അദ്ധ്യായം 26
വർഗ്ഗം:ആദ്യകാല മെത്രാന്മാർ
വൈൻ ലിനക്സ്
വൈൻ ലിനക്സ് (ヴァイン・リナックス) ഒരു ആർപിഎം അധിഷ്ഠിത ജാപ്പനീസ് ലിനക്സ് വിതരണമാണ്. 1998ൽ പിജെഇ അംഗങ്ങളുടെ പങ്കാളിത്തത്തോടെയാണ് ഇതിന്റെ വികസനം ആരംഭിച്ചത്. റെഡ് ഹാറ്റ് എൻറ്റർപ്രൈസ് ലിനക്സിൽ നിന്നും ആണ് മുമ്പ് ഇത് വികസിപ്പിച്ചതെങ്കിലും, പതിപ്പ് 3.0 മുതൽ പ്രൊജക്ട് വൈൻ അംഗങ്ങൾ ഇത് സ്വതന്ത്രമായി വികസിപ്പിച്ച് തുടങ്ങി. ഇങ്ങനെ വികസിപ്പിച്ച പതിപ്പിനെ വൈൻസീഡ് എന്നാണ് വിളിക്കുന്നത്. ഓരോ പതിപ്പിന്റെയും കോഡ് നാമം വീഞ്ഞിന്റെ പേരിൽ നിന്നാണ് എടുത്തിട്ടുള്ളത്. ഇത് ലിനക്സ് സ്റ്റാൻഡേർഡ് ബേയ്സുമായി പൊരുത്തപ്പെടുന്നതല്ല.
സവിശേഷതകൾ
1990കളുടെ അവസാനത്തിൽ, വിദേശ നിർമ്മിത ലിനക്സ് വിതരണങ്ങളിൽ ജാപ്പനീസ് ഭാഷക്ക് മതിയായ പിന്തുണ ഇല്ലാതിരുന്ന കാലത്തു തന്നെ വൈൻ ലിനക്സിന് ജാപ്പനീസ് ഭാഷ നല്ല രീതിയിൽ കൈകാര്യം ചെയ്യാൻ സാധിച്ചിരുന്നു. ജാപ്പനീസ് ഭാഷയിൽ കമ്പ്യൂട്ടർ ഉപയോഗിക്കണം എന്ന് താല്പര്യമുള്ളവർക്കിടയിൽ, 2001 വരെ, വളരെയധികം പ്രചാരത്തിലുണ്ടായിരുന്ന ഓപ്പറേറ്റിങ്ങ് സിസ്റ്റം ആയിരുന്നു വൈൻ ലിനക്സ്. എന്നാൽ ലിനക്സ് വിതരണങ്ങൾ വ്യാപകമായതോട് കൂടി തുടക്കക്കാർക്ക് എളുപ്പത്തിൽ ഉപയോഗിക്കാവുന്ന ഉബുണ്ടു, ഫെ‍ഡോറ തുടങ്ങിയ ലിനക്സ് വിതരണങ്ങൾ കൂടുതൽ പ്രചാരം നേടി.
മറ്റു പ്രധാനപ്പെട്ട ലിനക്സ് വിതരണങ്ങളെ അപേക്ഷിച്ച് വൈൻ ലിനക്സിൽ സുരക്ഷാ പ്രശ്നങ്ങൾ പരിഹരിക്കുന്നതിന് താമസം നേരിടാറുണ്ട്.
ഇമാക്സ്, ലാടെക്, ജാപ്പനീസ് ഭാഷയിലുള്ള പണിയിട പരിസ്ഥിതി, പ്രോഗ്രാമിങ് പരിസ്ഥിതി (ജിസിസി തുടങ്ങിയവ), ജെഎം പ്രൊജക്ടിന്റെ ജപ്പാനീസ് മാനുവൽ തുടങ്ങിയവ പോലുള്ളവ സ്വതേ ഉൾപ്പെടുന്നതാണ് മറ്റ് സവിശേഷതകൾ. ഇതുകൂടാതെ, പ്രൊജക്റ്റ് വൈൻ അംഗം വികസിപ്പിച്ച വിഎൽ ഗോഥിക് ഫോണ്ട് കുടുംബം ആണ് വൈൻ ലിനക്സിൽ സ്റ്റാൻഡേഡ് ആയി അംഗീകരിച്ചിരിക്കുന്നത്.
പിന്തുണ
സുരക്ഷയ്ക്കായി വൈൻ ലിനക്സ് സെക്യൂരിറ്റി വാച്ച് ടീം ഉത്തരവാദിത്തപ്പെട്ടിരിക്കുന്നു. തത്ത്വത്തിൽ ഒരു പതിപ്പിൽ സുരക്ഷാ പാളിച്ചകൾ കണ്ടെത്തിയാൽ ആ പതിപ്പിന്റെ അടുത്ത പ്രധാന പതിപ്പ് ഇറങ്ങിയതിന് ശേഷം ഒരു വർഷം വരെ പാച്ച് വാഗ്ദാനം ചെയ്യും.
പ്രശ്നബാധിത ഭാഗങ്ങൾ മാത്രം പരിഷ്കരിക്കുക എന്നതല്ല വൈൻ ലിനക്സിൽ പിന്തുടരുന്ന അടിസ്ഥാന നയം, മറിച്ച് പാക്കേജ് പരിഷ്കരിക്കുക എന്നതാണ്, അതും പാക്കേജിന്റെ പതിപ്പ് അപ്ഗ്രേഡ് ചെയ്യാതെ തന്നെ. സുരക്ഷാ വീഴ്ചകൾ പരിഹരിക്കുന്നത് മൂലം സോഫ്റ്റ്വെയറിന്റെ പൊതുസ്വഭാവം മാറാതിരിക്കുന്നതിന് വേണ്ടിയാണ് ഇത്.
വൈൻപ്ലസ്
വൈൻ ലിനക്സിൽ ഉപയോഗിക്കാവുന്ന ഒരു വൈൻപ്ലസ് ആർപിഎം പാക്കേജ് വൈൻ ലിനക്സിൽ ഉണ്ട്. പ്രൊജക്റ്റ് വൈൻ മാനേജ് ചെയ്യുന്ന സെർവർ പതിപ്പിലും വൈൻപ്ലസ് ലഭ്യമാണ്. പക്ഷെ ഇത് ഒരാൾ സ്വന്തം ഉത്തരവാദിത്തത്തിൽ ഉപയോഗിക്കേണ്ട ഒരു കൂട്ടം ആർപിഎം പാക്കേജുകളാണ്, കാരണം വൈൻ ലിനക്സ് അപ്ഗ്രേഡ് ചെയ്യുമ്പോൾ ഇവ പ്രവർത്തനരഹിതമാകുവാൻ സാദ്ധ്യതയുണ്ട്.
പതിപ്പ് 3.0 മുതൽ, വൈൻപ്ലസ് ഉപവിഭാഗങ്ങൾ ആയി വിഭജിക്കപ്പെട്ടിരിക്കുന്നു. വൈൻപ്ലസ്സിൽ മുമ്പ് നിലനിന്നിരുന്ന, പരിപാലകർ ഇല്ലാത്തതോ വളരെ വിരളമായി മാത്രം പരിഷ്കരിക്കുകയും ചെയ്യുന്ന പാക്കേജുകൾ അധികവും എക്സ്ട്രാസ് അല്ലെങ്കിൽ ഓർഫൻ റെപ്പോസിറ്ററികളിലേക്ക് വേർതിരിക്കപ്പെട്ടു. apt-get ഉപയോഗിച്ച് ഒരാൾക്ക് ഈ പദ്ധതികൾ ഇൻസ്റ്റാൾ ചെയ്യാൻ സാധിക്കുന്നതാണ്, പക്ഷേ ഇതിനായി apt ക്രമീകരണ ഫയൽ തിരുത്തിയെഴുതേണ്ടതുണ്ട്.
ഒരു സാധാരണ നിയമമെന്ന നിലയിൽ വൈൻപ്ലസ് എഫ്എച്ച്എസ് 2.3ന് അനുസൃതമായി പ്രവർത്തിക്കില്ല, മറിച്ച് FSSTND 1.2നോട് ഇത് പൊരത്തപ്പെടുന്നു.
വൈൻ ലിനക്സിൽ ഉപയോഗിക്കാൻ നിയന്ത്രണമുള്ള സോഫ്റ്റ്‌വെയറുകൾ, പേറ്റന്റ് ധർമ്മം നടപ്പിലാക്കുന്ന സോഫ്റ്റ്|വെയർ പോലുള്ളവ, ഉപയോഗിക്കണമെങ്കിൽ അത് ഉപയോക്താക്കൾ സ്വയമേവ ഇൻസ്റ്റാൾ ചെയ്യേണ്ടതാണ്. അത്തരം സോഫ്റ്റ്|വെയറുകളെ ആർപിഎം പാക്കോജ് ആക്കി മാറ്റുന്നതിനുള്ള എസ്ആർപിഎം പാക്കേജ് വൈൻപ്ലസ്സിന്റെ സ്വതന്ത്രം അല്ലാത്ത റെപ്പോസിറ്ററിയിൽ ലഭ്യമാണ്.
സ്രോതസ്സ്
വർഗ്ഗം:ലിനക്സ്
ബംഗ്ലാദേശ് റോഡ് ട്രാൻസ്പോർട്ട് കോർപ്പറേഷൻ
ബംഗ്ലാദേശ് റോഡ് ട്രാൻസ്പോർട്ട് കോർപ്പറേഷൻ The Bangladesh Road Transport Corporation (BRTC) ബംഗ്ലാദേശിന്റെ പൊതുമേഖലയിലുള്ള ഗതാഗത കോർപ്പറേഷൻ ആണ്. ഇത് ബംഗ്ലാദേശ് സർക്കാറിന്റെ 1961ലെ ഫെബ്രുവരി 4 തീയതിയിലുള്ള ഓർഡിനൻസ് നമ്പർ 7 പ്രകാരം  സ്ഥാപിക്കപ്പെട്ടു. 1971ൽ ബംഗ്ലാദേശിന്റെ സ്വാതന്ത്ര്യത്തിനുശേഷം ആണ് ഈ കോർപ്പറേഷനു ഈ പേർ ലഭിച്ചത്.
രൂപഘടന
ബംഗ്ലാദേശ് റോഡ് ട്രാൻസ്പോർട്ട് കോർപ്പറേഷൻ BRTC വാർത്താവിനിമയവകുപ്പിന്റെ കീഴിലുള്ള ഒരു അർദ്ധ സ്വയംഭരണ കോർപ്പറേഷൻ ആണ്. വാർത്താവിനിമയ ഗതാഗത മന്ത്രി, ഈ വകുപ്പിന്റെ സെക്രട്ടറി, കോർപ്പറേഷന്റെ ഡയറക്റ്റർ, മറ്റു ഉദ്യോഗസ്ഥർ എന്നിവർ ചേർന്നാണീ സ്ഥാപനം നിയന്ത്രിക്കുന്നത്.
സേവനങ്ങൾ
ബംഗ്ലാദേശ് റോഡ് ട്രാൻസ്പോർട്ട് കോർപ്പറേഷനു BRTC യാത്രാ സേവനവും ചരക്കുകടത്തൽ സേവനവുമുണ്ട്.
ബംഗ്ലാദേശ് റോഡ് ട്രാൻസ്പോർട്ട് കോർപ്പറേഷൻ BRTC 3 അന്താരാഷ്ട്ര ബസ് സർവീസ് നടത്തിവരുന്നുണ്ട്. ( ധാക്ക - കൊൽകട്ട, അഗർത്തല, സിലിഗുരി എന്നീ ഇന്ത്യൻ പട്ടണങ്ങളിലേയ്ക്ക്) ബംഗ്ലാദേശിനകത്തായി അന്തർജില്ലാ സർവ്വീസുകൾ ചിറ്റഗോങ്, ബോഗ്ര, കോമില്ല, പബ്ന, റങ്പുർ, ബാരിസാൽ, സിൽഹെറ്റ് എന്നീ ബസ് ഡിപ്പോകൾ വഴി നടത്തിവരുന്നുണ്ട്. ബംഗ്ലാദേശിന്റെ ചെറുതും വലുതുമായ വിവിധ പട്ടണങ്ങളെ ബന്ധിപ്പിച്ചും അനേകം ബസ് സർവ്വീസുകൾ നടത്തിവരുന്നു.
കാർഗൊ ഗതാഗതത്തിനായി ബംഗ്ലാദേശ് റോഡ് ട്രാൻസ്പോർട്ട് കോർപ്പറേഷൻ 170 ട്രക്കുകളുടെ ഒരു ഫ്ലീറ്റ് ഓടിച്ചുവരുന്നുണ്ട്. ഏതാണ്ട്, 20% സർക്കാർ ഭക്ഷ്യവസ്തുക്കൾ ബംഗ്ലാദേശ് റോഡ് ട്രാൻസ്പോർട്ട് കോർപ്പറേഷൻ ട്രക്കുകളിലൂടെയാണ് രാജ്യത്തിന്റെ വിവിധ സ്ഥലങ്ങളിൽ എത്തിക്കുന്നത്. ധാക്കയിലും ചിറ്റഗോങ്ങിലുമാണ് പ്രധാന ട്രക്ക് ഡിപ്പോകളുള്ളത്.
ബംഗ്ലാദേശ് റോഡ് ട്രാൻസ്പോർട്ട് കോർപ്പറേഷന്റെ പ്രധാന ഡ്രൈവിങ് ഇൻസ്റ്റിട്യൂട്ട് ധാക്കയിൽനിന്നും ഏതാണ്ട് 40 കിലോമീറ്റർ അകലെയുള്ള ഗാസിപ്പൂർ ജില്ലയിലെ ജൊയ്ദേവ്പൂർ എന്ന സ്ഥലത്താണുള്ളത്. ചിറ്റഗീങ്, ബോഗ്ര, ഖുൽന, ഛെനൈദ എന്നിവിടങ്ങളിൽ ഇത്തരം ഇൻസ്റ്റിട്യൂട്ടുകൾ ഉണ്ട്. റിപ്പയർ, പ്രവർത്തനം എന്നിവ ഈ സ്ഥാപനങ്ങളിൽ പഠിപ്പിക്കുന്നു.
References
വർഗ്ഗം:യാത്ര
ഫുട്ബോൾ ലോകകപ്പ് 2014
ഫിഫ ലോകകപ്പിന്റെ ഇരുപതാമത് പതിപ്പാണ്‌ ഫിഫ ലോകകപ്പ് ഫുട്ബോൾ 2014. 2014 ജൂൺ 12 മുതൽ ജൂലൈ 13 വരെ ബ്രസീലിലാണ് മത്സരങ്ങൾ നടന്നത്. ഫൈനലിൽ അർജന്റീനയെ 1-0 -ത്തിനു തോൽപ്പിച്ച ജർമ്മനി ജേതാക്കളായി.
1950-ലെ ലോകകപ്പിനു ആതിഥ്യമരുളിയശേഷം രണ്ടാം തവണയാണ്‌ ബ്രസീൽ ലോകകപ്പ് ഫുട്ബോളിനു വേദിയാകുന്നത്. 2 തവണ ഫുട്ബോൾ ലോകകപ്പിന് വേദിയാകുന്ന അഞ്ചാമത്തെ രാജ്യമാണ് ബ്രസീൽ. മെക്സിക്കോ, ഇറ്റലി, ഫ്രാൻസ്, ജർമ്മനി എന്നിവയാണ് മറ്റു 4 രാജ്യങ്ങൾ. 1978-ൽ അർജന്റീനയിൽ നടന്ന ലോകകപ്പിനു ശേഷം ആദ്യമായാണ് തെക്കേ അമേരിക്കയിൽ ലോകകപ്പ് നടക്കുന്നത്. ഇതാദ്യമായാണ് യൂറോപ്പിനു വെളിയിൽ തുടർച്ചയായി 2 ലോകകപ്പുകൾ നടക്കുന്നത്. ലോകകപ്പ് മത്സരങ്ങളിൽ ആദ്യമായി ഗോൾ ലൈൻ സാങ്കേതികവിദ്യ, ഫ്രീ കിക്കിനായി അപ്രത്യക്ഷമാകുന്ന പത എന്നിവ ഉപയോഗിക്കപ്പെട്ടു.
1930 മുതലുള്ള ലോകകപ്പ് ചരിത്രത്തിലെ എല്ലാ ജേതാക്കളും -(ബ്രസീൽ,ഇറ്റലി,ജെർമനി,ഉറുഗ്വായ്,അർജന്റീന,സ്പെയിൻ,ഇംഗ്ലണ്ട്,ഫ്രാൻസ്) - ഈ ലോകകപ്പിലേക്ക് യോഗ്യത നേടിയിട്ടുണ്ട്. തെക്കേ അമേരിക്കയിൽ മുൻപു നടന്ന നാലു ലോകകപ്പുകളിലും തെക്കേ അമേരിക്കയിൽ നിന്നുള്ള ടീമുകളാണ് ജേതാക്കളായതെങ്കിലും, 2014-ൽ അർജന്റീനയെ ഫൈനലിൽ തോൽപ്പിച്ച ജർമ്മനി തെക്കേ അമേരിക്കയിൽ നടന്ന ലോകകപ്പ്‌ നേടുന്ന ആദ്യ യൂറോപ്പ്യൻ ടീം ആയി.
ഭാഗ്യചിഹ്നം
thumb|ഫുട്ബോൾ ലോകകപ്പ് 2014ന്റെ ഭാഗ്യചിഹ്നം, ഫ്യൂലേകോ 2012 സെപ്റ്റംബർ 17നാണ് ഭാഗ്യചിഹ്നം ഔദ്യോഗികമായി അവതരിപ്പിച്ചത്. ഫ്യൂലേകോ എന്നാണ് ഭാഗ്യചിഹ്നത്തിന്റെ പേര്. ഉറുമ്പ് തീനി വിഭാഗത്തിൽപ്പെട്ട ആർമെഡില്ലോ എന്ന ജീവിയാണിത് (ഈ ജീവി വംശനാശ ഭീഷണി നേരിടുകയാണ്). ശത്രുക്കളെ കാണുമ്പോൾ ആർമെഡില്ലോ പന്ത് പോലെ ചുരുങ്ങാറുണ്ട്. ബ്രസീൽ ജേഴ്സിയുടെ നിറമായ മഞ്ഞ തന്നെയാണ് ഭാഗ്യചിഹ്നത്തിനും നൽകിയിരിക്കുന്നത്. മുൻ ബ്രസീലിയൻ താരവും ലോക്കൽ ഓർഗനൈസിംഗ് കമ്മിറ്റിയിൽ അംഗവുമായ റൊണാൾഡോയാണ് ഭാഗ്യചിഹ്നം അവതരിപ്പിച്ചത്. 2012 നവംബർ 26നാണ് ഭാഗ്യചിഹ്നത്തിന്റെ പേര് തിരഞ്ഞെടുത്തത്. ഓൺലൈൻ വോട്ടെടുപ്പിലൂടെയായിരുന്നു തിരഞ്ഞെടുപ്പ്.
യോഗ്യത
യൂറോപ്പിൽ നിന്ന് 53 ഉം തെക്കേ അമേരിക്കയിൽ നിന്ന് 9 ഉം ആഫ്രിക്കയിൽ നിന്ന് 52 ഉം ഏഷ്യയിൽ നിന്ന് 43 ഉം വടക്കേ അമേരിക്ക, മധ്യ അമേരിക്ക, കരീബിയൻ രാഷ്ട്രങ്ങൾ എന്നിവടങ്ങളിൽ നിന്ന് 35 ഉം ഓഷ്യാനിയയിൽ നിന്ന് 11 ഉം ടീമുകളാണ് യോഗ്യതാ റൗണ്ടിൽ മത്സരിച്ചത്.
യോഗ്യത നേടിയ ടീമുകൾ
താഴെപ്പറയുന്ന 32 ടീമുകളാണ് ടൂർണമെന്റിൽ പങ്കെടുക്കുന്നത്. 2013 ഒക്ടോബറിലെ ഫിഫ റാങ്കിങ് വലയത്തിൽ നല്കിയിരിക്കുന്നു.
സ്റ്റേഡിയങ്ങൾ
ബ്രസീലിലെ 12 നഗരങ്ങളിലെ 12 സ്റ്റേഡിയങ്ങളിലായാണ് മത്സരങ്ങൾ നടന്നത്.
ഗ്രൂപ്പ് തലം
ഗ്രൂപ്പ് ജേതാക്കളും രണ്ടാം സ്ഥാനക്കാരും റൗണ്ട് ഓഫ് 16-ലേക്ക് കളിക്കാൻ യോഗ്യത നേടും. The ranking of each team in each group will be determined as follows: If two or more teams are equal on the basis of the above three criteria, their rankings will be determined as follows:
നോക്കൗട്ട് തലം (തോറ്റാൽ പുറത്താവുന്ന മത്സരങ്ങൾ)
നോക്കൗട്ട് തലത്തിൽ, നിശ്ചിത സമയത്തിൽ ഒരു മത്സരം സമനിലയിൽ കലാശിക്കുകയാണെങ്കിൽ, അധികസമയം അനുവദിക്കും. പതിനഞ്ച് മിനിട്ട് വീതമുള്ള രണ്ട് അവസരങ്ങൾ ഇങ്ങനെ നൽകും. ഇതിനു ശേഷവും സമനില നിലനിൽക്കുകയാണെങ്കിൽ, പെനാൽറ്റി കിക്കുകളിലൂടെ വിജയിയെ തിരഞ്ഞെടുക്കും.
അവലംബം
വർഗ്ഗം:ഫിഫ ലോകകപ്പ് ഫുട്ബോൾ ടൂർണമെന്റുകൾ വർഗ്ഗം:2014 ഫിഫ ലോകകപ്പ്
സ്ഥലത്തെ പ്രധാന ദിവ്യൻ
വൈക്കം മുഹമ്മദ് ബഷീർ എഴുതിയ ആക്ഷേപഹാസ്യനോവലാണ് സ്ഥലത്തെ പ്രധാനദിവ്യൻ. ബഷീറിന്റെ പ്രശസ്തരായ സ്ഥിരം കഥാപാത്രങ്ങളായ ആനവാരി രാമൻ നായർ,പൊൻകുരിശു തോമ,ഒറ്റക്കണ്ണൻ പോക്കർ, എട്ടുകാലി മമ്മൂഞ്ഞ്, മണ്ടൻ മുത്തപ തുടങ്ങിയ കഥാപാത്രങ്ങളെ വെച്ച് സാമൂഹ്യ-രാഷ്ട്രീയ വിമർശനമാണ് ബഷീർ ഈ നോവലിലൂടെ നടത്തുന്നത്. കണ്ടമ്പറയനാണ് സ്ഥലത്തെ പ്രധാന ദിവ്യനായി വിശേഷിപ്പിക്കപ്പെടുന്നത്.
വർഗ്ഗം:വൈക്കം മുഹമ്മദ് ബഷീർ എഴുതിയ നോവലുകൾ
ബ്രൈഡന്റെ തിമിംഗിലം
പുകയുടെ ചാരനിരമോ തവിട്ടോ നിറമുള്ളതും അടിവശം നീല കലർന്ന ചാരനിരമോ കരിച്ചുവപ്പോ മഞ്ഞനിറഞ്ഞ ചാരനിരമോ ആയതുമായ ഉഷ്ണമേഖലയിൽ കാണുന്ന തിമിംഗിലമാണ്  ബ്രൈഡൻറെ തിമിംഗിലം. തലയിൽ മൂന്ന് വരമ്പുകൾ ഉയർന്നുനിൽകുന്നത് ഈ തിമിംഗിലങ്ങൾക്ക് മാത്രമാണ്. വന്യജീവി (സംരക്ഷണ) നിയമം 1972, ഷെഡ്യൂൾ II -ൽ ഉൾപെടുത്തിയിരിക്കുന്നൂ.
വലിപ്പം
ശരീരത്തിൻറെ മൊത്തം നീളം: 12.2-12.5 മീ. തൂക്കം: 1200-2000 കിലോ.
നിലനിൽപ്പിനുള്ള ഭീഷണി
മത്സ്യബന്ധനം, കപ്പലുകളുമായികൂട്ടിയിടി, ശബ്ദമലിനീകരണം, വ്യാവസായികാടിസ്ഥാനത്തിലുള്ള തിമിംഗിലവേട്ട.
സെവാൻ ദ്വീപ്
സെവാൻ ദ്വീപ് Sevan Island (Սևանի կղզի Sevani kğzi), now Sevan Peninsula (Սևանի թերակղզի Sevani t'erakğzi) മുൻ സോവിയറ്റ് റിപ്പബ്ലിക്കായിരുന്ന അർമേനിയയുടെ സെവാൻ തടാകത്തിലെ വടക്കുപടിഞ്ഞാറു കിടക്കുന്ന ദ്വീപ് ആണ്. ജോസഫ് സ്റ്റാലിന്റെ കാലത്ത് കൃത്രിമമായി ഈ തടാകത്തിലെ ജലം ഒഴുക്കി മറ്റു പ്രവർത്തനങ്ങൾക്കായി ഉപയൊഗപ്പെറ്റുത്തിയപ്പോൾ ഇതിലെ ജലം 20 മീറ്ററോളം താഴ്ന്നുപോയിരുന്നു. അങ്ങനെ ഈ ദ്വിപ് ഒരു ഉപദ്വീപായി മാറിയിരുന്നു. ഈ പുതുതായി രൂപപ്പെടുത്തിയ ഉപദ്വീപിന്റെ തെക്കൻ ഭാഗത്ത് അർമേനിയൻ എഴുത്തുകാരുടെ സംഘടനയുടെ ഗെസ്റ്റ് ഹൗസ്സ് നിർമ്മിച്ചു. കിഴക്കൻ തീരത്ത് അർമേനിയൻ പ്രസിഡന്റിന്റെ വേനൽക്കാല വസതി ന്നിർമ്മിക്കപ്പെട്ടു. ഈ ഉപദ്വീപിന്റെ ഉത്തരഭാഗത്തേയ്ക്ക് ഇന്നും സജീവമായ സന്യാസിമന്ദിരം മറ്റിസ്ഥാപിക്കപ്പെട്ടു.
സെവാൻ ദ്വീപിലാണ് ഒമ്പതാം നൂറ്റാണ്ടിൽ നിർമ്മിക്കപ്പെട്ട അർമേനിയൻ കത്തീഡ്രൽ ചർച്ച് ആയ സെവാനവാങ്ക് സ്ഥിതിചെയ്യുന്നത്. അർമേനിയയിൽകെ ഏറ്റവും കൂടുതൽ ആളുകൾ സന്ദർശിക്കുന്ന വിനോദസഞ്ചാര സ്ഥലമാണിത്. ലഘുചിത്രം|300x300ബിന്ദു|Sevan Island in 1937.
ബ്രൈഡന്റെ തിമിംഗിലം
പുറത്തേക്കുള്ള കണ്ണികൾ
വർഗ്ഗം:തിമിംഗിലങ്ങൾ വർഗ്ഗം:കേരളത്തിലെ സസ്തനികൾ
സെവാൻ ദ്വീപ്
ഗാലറി
നടുവിൽ|ലഘുചിത്രം|1200x1200ബിന്ദു| Panoramic view of the Sevan Peninsula
അവലംബം
വർഗ്ഗം:യൂറോപ്പിലെ ഉപദ്വീപുകൾ
മാലിക് ഛജ്ജു
അവലംബം
വർഗ്ഗം:ഇന്ത്യാചരിത്രം
ഐറിന റോഡ്‌നിന
ഐറിന കോൺസ്റ്റാന്റിനോവ്‌ന റോഡ്‌നിന (റഷ്യൻ: Ирина Константиновна I, ഐപി‌എ: [ɪˈrʲinə kənstɐnˈtʲinəvnə rədʲnʲɪˈna]; ജനനം: 12 സെപ്റ്റംബർ 1949) ഒരു റഷ്യൻ രാഷ്ട്രീയക്കാരിയും ഫിഗർ സ്കേറ്ററുമാണ്. തുടർച്ചയായ 10 ലോക ചാമ്പ്യൻഷിപ്പുകളും (1969–78) തുടർച്ചയായി മൂന്ന് ഒളിമ്പിക്സ് സ്വർണ്ണ മെഡലുകളും (1972, 1976, 1980) നേടിയ ഏക ജോഡി സ്കേറ്ററാണ് ഐറിന. പ്രസിഡന്റ് വ്‌ളാഡിമിർ പുടിന്റെ യുണൈറ്റഡ് റഷ്യ പാർട്ടി അംഗമായി 2007-ലെ നിയമസഭാ തെരഞ്ഞെടുപ്പിൽ അവർ സ്റ്റേറ്റ് ഡ്യൂമയിലേക്ക് തിരഞ്ഞെടുക്കപ്പെട്ടു. ഒരു ഫിഗർ സ്കേറ്റർ എന്ന നിലയിൽ, തുടക്കത്തിൽ അലക്സി ഉലനോവുമായി മത്സരിക്കുകയും പിന്നീട് അലക്സാണ്ടർ സൈറ്റ്‌സെവുമായി ജോഡിയാകുകയും ചെയ്തു. രണ്ട് വ്യത്യസ്ത പങ്കാളികളുമായി ഒളിമ്പിക് കിരീടം നേടുന്ന ആദ്യ ജോഡി സ്കേറ്ററാണ് അവർ. അതിനുശേഷം അർതൂർ ദിമിട്രീവ് മാത്രമാണ് ഈ പദവി നേടിയത്.
ഫിഗർ സ്കേറ്റിംഗ് കരിയർ
1963 ആയപ്പോഴേക്കും റോഡ്‌നിന പരിശീലകരായ സോണിയയും മിലാൻ വാലൻ എന്നിവരുടെ സഹായത്തോടെ തന്റെ ആദ്യ പങ്കാളിയായ ഒലെഗ് വ്ലാസോവിനൊപ്പം സ്കേറ്റിംഗ് ആരംഭിച്ചു. 1964-ൽ, അവളുടെ പരിശീലകൻ സ്റ്റാനിസ്ലാവ് സുക്ക് ആയിരുന്നു. അലക്സി ഉലനോവിനൊപ്പം ജോഡിയായി നാല് ലോക, യൂറോപ്യൻ കിരീടങ്ങൾ തുടർച്ചയായി അവർ നേടി. 1969-ൽ റോഡ്‌നീന / ഉലനോവ് ജോഡി താമര മോസ്ക്വിന / അലക്സി മിഷിൻ എന്നിവരേക്കാൾ മുന്നിലെത്തുകയും തങ്ങളുടെ ആദ്യത്തെ ലോക കിരീടം നേടുകയും ചെയ്തു. വെള്ളി മെഡൽ ജേതാക്കളായ ല്യൂഡ്‌മില സ്മിർനോവ / ആൻഡ്രി സുരൈക്കിൻ എന്നിവരെക്കാൾ മുന്നിലെത്തിയാണ് അവർ വീണ്ടും 1970, 1971 എന്നീ വർഷങ്ങളിൽ രണ്ട് ലോക കിരീടങ്ങൾ നേടിയത്. ഉലനോവ് സ്മിർനോവയുമായി പ്രണയത്തിലായിരുന്നു. 1972-ലെ ഒളിമ്പിക്സിന് മുമ്പ്, അടുത്ത സീസണിൽ ഇരുവരും ഒരുമിച്ച് സ്കേറ്റ് ചെയ്യാനുള്ള തീരുമാനം എടുത്തിരുന്നു. 1972 ലെ ഒളിമ്പിക്സിൽ റോഡ്‌നീന / ഉലനോവ് സ്വർണം നേടി. 1972-ലെ ലോക ചാമ്പ്യൻഷിപ്പിനുള്ള അവസാന മത്സരത്തിനായി അവർ തയ്യാറായി. മത്സരം ആരംഭിക്കുന്നതിന് ഒരു ദിവസം മുമ്പ് ഒരുമിച്ച് പരിശീലിക്കുന്നതിനിടെ, ഈ ജോഡിക്ക് ലിഫ്റ്റിൽ ഒരു അപകടമുണ്ടായതിനെ തുടർന്ന് റോഡ്‌നിന ആശുപത്രിയിലാകുകയും തലയ്ക്ക് ക്ഷതമേൽക്കുകയും ഇൻട്രാക്രീനിയൽ ഹെമറ്റോമ സംഭവിക്കുകയും ചെയ്തു. അപകടമുണ്ടായിട്ടും, ഹ്രസ്വ പ്രോഗ്രാമിൽ 6.0 സെ. അവർ ശക്തമായ പ്രകടനം കാഴ്ചവച്ചു. നീണ്ട പ്രോഗ്രാമിൽ, റോഡ്‌നിനയ്ക്ക് ക്ഷീണവും തലകറക്കവും ഉണ്ടായെങ്കിലും അവരുടെ നാലാമത്തെ ലോക കിരീടത്തിന് ഇത്രയും സമയം മതിയായിരുന്നു. റോഡ്‌നിന വിരമിക്കുന്നതുവരെ ഉലനോവ് സ്മിർനോവയ്‌ക്കൊപ്പം തന്റെ കരിയർ തുടർന്നു.
1972 ഏപ്രിലിൽ, പരിശീലകനായ സ്റ്റാനിസ്ലാവ് സുക്ക്, ജമ്പിംഗിൽ നല്ല സാങ്കേതിക വശമറിയാവുന്നതും ഘടകങ്ങൾ വേഗത്തിൽ പഠിച്ചതുമായ ലെനിൻഗ്രാഡ് സ്കേറ്റർ അലക്സാണ്ടർ സൈറ്റ്‌സെവിനൊപ്പം ചേരാൻ നിർദ്ദേശിച്ചു. 1973-ലെ ലോക ചാമ്പ്യൻഷിപ്പിലെ അവരുടെ ഹ്രസ്വ പരിപാടിയിൽ അവർക്കിടയിലുള്ള താളം നഷ്ടപ്പെട്ടു. പ്രാഗ് വസന്തത്തെ അടിച്ചമർത്തുന്നതിനുള്ള പ്രതികാരമായി ഒരു ചെക്ക് തൊഴിലാളി പ്രവർത്തിച്ചതുകൊണ്ടാകാം. തീവ്രമായ ഏകാഗ്രതയ്ക്ക് പേരുകേട്ട അവർ പ്രോഗ്രാം നിശ്ശബ്ദമായി പൂർത്തിയാകുമ്പോൾ ഒരു സ്റ്റാൻഡിംഗ് ഓവറും ഒരു സ്വർണ്ണ മെഡലും നേടിയിരുന്നു. സ്മിർനോവ / ഉലനോവ സഖ്യം 1974-ൽ അവർ വീണ്ടും മുന്നിൽ നിന്നു.
പുറംകണ്ണികൾ
വർഗ്ഗം:1949-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:സോവിയറ്റ് യൂണിയനിലെ ഒളിമ്പിക് സ്വർണ്ണമെഡൽ ജേതാക്കൾ
നാഷണൽ ആർക്കൈവ്സ്, ബംഗ്ലാദേശ്
നാഷണൽ ആർക്കൈവ്സ്, ബംഗ്ലാദേശ് The National Archives of Bangladesh (NAB) ധാക്ക കേന്ദ്രീകരിച്ചാണു പ്രവർത്തിക്കുന്നത്. ഇവിടെ 225,000 വല്യങ്ങളുള്ള രേഖകൾ സുക്ഷിച്ചിട്ടുണ്ട്. ഇതുകൂടാതെ പുസ്തകങ്ങളും മൈക്രോഫിലിമുകളും പത്രപ്പേപ്പറുകളുടെ ക്ലിപ്പിങ്ങുകളും ഉണ്ട. 1973ൽ ആണ് ബംഗ്ലാദേശിലെ സർക്കാറിന്റെ നേതൃത്വത്തിലും നിയന്ത്രണത്തിലും ഡയറക്റ്ററേറ്റ് ഓഫ് നാഷണൽ ആർക്കൈവ്സ് ആന്റ് ലൈബ്രറീസിന്റെ ഭരണത്തിൻകീഴിലാണിതു പ്രവർത്തിക്കുന്നത്. ആദ്യം ധാക്ക സർവ്വകലാശാലയുറ്റെ അടുത്ത് ഒരു വാടകക്കെട്ടിടത്തിലായിരുന്നു 1985 വരെ ഈ സ്ഥാപനം പ്രവർത്തിച്ചിരുന്നത്. അതിനുശേഷം ഈൻ സ്ഥാപനത്തിനായി പ്രത്യേകം രൂപകല്പന ചെയ്ത എല്ലാ സൗകര്യങ്ങളുമുള്ള സ്വന്തം കെട്ടിടത്തിലാണിതു പ്രവർത്തിച്ചുവരുന്നത്. നാഷണൽ ലൈബ്രറി കോപ്ലക്സിന്റെ ഭാഗനാാണീ സ്ഥാപനം. ഷേർ-എ-ബംഗ്ല നഗഋ എന്ന പരദേശത്താണിതു സ്ഥിതിചെയ്യുന്നത്.
ബാലി ബരത് ദേശീയോദ്യാനം
thumb|250px|right|വംശനാശഭീഷണി നേരിടുന്ന [[Bali myna|ബാലി മൈനയുടെ അവസാന ആശ്രയമാണ് ദേശീയ ഉദ്യാനം]]
ബാലി ബരത് ദേശീയോദ്യാനം ഇന്തോനേഷ്യയിലെ ബാലിയിലെ ബുലെലെങ്ങ് റീജൻസിയിൽ സ്ഥിതിചെയ്യുന്നു. സമുദ്രതീരത്ത് സ്ഥിതിചെയ്യുന്ന സംരക്ഷിത പ്രദേശമായ ഈ ദേശീയോദ്യാനം 1941-ലാണ് സ്ഥാപിതമായത്. ഇന്ന് 19,000 ഹെക്ടർ വിസ്തീർണ്ണം ഉള്ള ഈ പ്രദേശം, തുടക്കത്തിൽ 77,000 ഹെക്ടർ വിസ്തൃതിയുണ്ടായിരുന്നു. ഉദ്യാനത്തിനു ചുറ്റും ഉള്ള 190 ചതുരശ്രകിലോമീറ്ററിൽ 158 ചതുരശ്രകിലോമീറ്റർ പ്രദേശം കരയിലും ബാക്കിഭാഗം (ബാലിയിലെ ആകെയുള്ള കരയുടെ 5% ) കടലിലുമായി കിടക്കുന്നു. ഉദ്യാനത്തിന്റെ പടിഞ്ഞാറുഭാഗത്ത് ഗില്ലിമാനുക് തുറമുഖവും കിഴക്കുഭാഗത്ത് ഗോറിസ് ഗ്രാമവും സ്ഥിതിചെയ്യുന്നു. ഈ ഉദ്യാനത്തിൽ മെർബുക്ക് പർവ്വതവും (1,388മീ), പറ്റസ് പർവ്വതവും (1,412 മീ) കിഴക്കൻ സംരക്ഷിതഭാഗങ്ങളിൽ ഏതാനും അഗ്നിപർവ്വതങ്ങളും കാണപ്പെടുന്നു. പ്രപറ്റ് അഗുങ് ഉപദ്വീപിന്റെ മുഴുവൻ ഭാഗങ്ങളും ഈ ദേശീയോദ്യാനത്തിൽ ഉൾക്കൊള്ളുന്നു. വനത്തിന്റെ പ്രത്യേകതയനുസരിച്ച് ജീവികളുടെയും സസ്യങ്ങളുടെയും വാസസ്ഥലവും വ്യത്യാസപ്പെട്ടിരിക്കുന്നു. ഇവിടെ മഴക്കാടുകളും, വരണ്ട സാവന്ന പ്രദേശങ്ങളും, അക്കേഷ്യാ മരങ്ങൾ നിറഞ്ഞ കുറ്റിക്കാടുകളും, വിവിധയിനം മരങ്ങൾ നിറഞ്ഞ വനങ്ങളും, ഉയർന്ന പ്രദേശങ്ങളിലുള്ള പർവ്വതപ്രദേശങ്ങളിൽ കാണപ്പെടുന്ന തരം വനങ്ങളും കണ്ടുവരുന്നു. കണ്ടൽക്കാടുകളും ഈ ഉദ്യാനത്തിന്റെ സവിശേഷതയാണ്.
കാലാവസ്ഥ
ഈ ഉദ്യാനത്തിൽ മിതോഷ്ണവും, ഈർപ്പം നിറഞ്ഞതുമായ കാലാവസ്ഥയാണ് അനുഭവപ്പെടുന്നത്. വർഷം മുഴുവനും കാണപ്പെടുന്ന താപനില 30-35°C (85-95°F) ആണ്. ഏപ്രിൽ മുതൽ ഒക്ടോംബർ വരെ വരണ്ട കാലാവസ്ഥയും, നവംബർ മുതൽ മാർച്ച് വരെ മഴക്കാലവുമാണ്.
സസ്യമൃഗജാലങ്ങൾ
ബാലി ബരത് ദേശീയോദ്യാനത്തിന്റെ ചെറിയ ഭാഗത്തുപോലും വളരെ വലിയ ജൈവവൈവിധ്യമാണുള്ളത്. ഈ ഉദ്യാനമേഖലയിൽ 175 വ്യത്യസ്തയിനം സസ്യങ്ങളും, ഇവയിൽ പ്രധാനപ്പെട്ട വർഗ്ഗങ്ങളായ അരിയാപൊരിയൻ (ശാസ്ത്രീയനാമം: Antidesma bunius), മണിമരുത് അഥവാ പൂമരുത് (ശാസ്ത്രീയനാമം: Lagerstroemia reginae), ചന്ദനം (Sandal wood tree) (ശാസ്ത്രീയനാമം Santalum album), കാൻഡിൽ നട്ട് (Aleurites moluccanus), മലമ്പരത്തി (ശാസ്ത്രീയനാമം: Sterculia foetida), മാഫ് നട്ട് (Garcinia dulcis), ഏഴിലം‌പാല (ശാസ്ത്രീയനാമം: Alstonia scholaris), വീട്ടി (ശാസ്ത്രീയനാമം:Dalbergia latifolia), തുടങ്ങിയ സസ്യജാലങ്ങളെയും കണ്ടുവരുന്നു.
ഈ ദേശീയോദ്യാനത്തിൽ 165 വ്യത്യസ്തയിനം പക്ഷികളും കാണപ്പെടുന്നു. ബാലി സ്റ്റാർലിങ് എന്ന ഇനം പക്ഷി ഈ ഉദ്യാനത്തിന്റെ മാത്രം പ്രത്യേകതയാണ്. ഈ പക്ഷിയുടെ സാന്നിദ്ധ്യം ഈ ഉദ്യാനത്തെ ഒന്നാം സ്ഥാനത്തെത്തിക്കുന്നു. വയൽക്കോതിക്കത്രിക (Hirundo rustica), ചീനമഞ്ഞക്കിളി (Oriolus chinensis), റാക്കറ്റ് റ്റെയിൽട് ട്രീപീ (Crypsirina temia), ചുട്ടിപ്പരുന്ത് (Spilornis cheela), കാട്ടുപനങ്കാക്ക (Eurystomus orientalis), കൊമ്പൻ ശരപ്പക്ഷി (Hemiprocne coronata), യെല്ലൊ വെൻറ്ഡ് ബുൾബുൾ (Pycnonotus goiavier), ബാലി മൈന (Leucopsar rothschildi), ചുയിരാച്ചുക്ക് (Caprimulgus affinis), മിൽക്കി സ്റ്റൊർക്ക് (Mycteria cinerea), കാക്ക മീൻകൊത്തി (Halcyon capensis), വരയൻ കത്രിക (Cecropis daurica), ജാവ സ്പാരോ (Lonchura oryzivora) എന്നീ ഇനങ്ങളും ഇവിടെ സ്വൈരമായി വിഹരിക്കുന്നു.
ബാന്റെങ് (Bos javanicus), ചില്ലിൻഘം വൈൽഡ് കാറ്റിൽ, ഇൻഡ്യൻ മുന്റ്ജക് ഡീയർ (Muntiacus muntjak), ജാവ രുസ ഡീയർ (Rusa timorensis), കാട്ടുപന്നി (Sus scrofa), കടുവ, പുലി എന്നീ സസ്തനികളും, ഹാക്സ്ബിൽ കടലാമ (Eretmochelys imbricata), ഏഷ്യൻ വാട്ടർ മോണിറ്റർ (Varanus salvator) മുതലായവയും ഈ ഉദ്യാനം വാസസ്ഥലമാക്കിയിരിക്കുന്നു. 1930-ലാണ് അവസാനത്തെ ബാലി കടുവയെ റിപ്പോർട്ടു ചെയ്തിട്ടുള്ളത്.
വിനോദസഞ്ചാരം
ആഗസ്റ്റ് മുതൽ ഡിസംബർ വരെയാണ് ബാലി ബരത് ദേശീയോദ്യാനം സന്ദർശിക്കാൻ അനുകൂല സമയം. ഗില്ലിമാനുക്, സിങ്കരാജ തുടങ്ങിയ തുറമുഖ നഗരങ്ങളിലുള്ള റോഡുമാർഗ്ഗവും, കിഴക്കൻ ജാവ യിലെ കീറ്റാപങ് വഴി കടത്തുമാർഗ്ഗവും ഉദ്യാനത്തിലെത്തിച്ചേരാം.
പുറം കണ്ണി
വർഗ്ഗം:ഇന്തോനേഷ്യയിലെ ദേശീയോദ്യാനങ്ങൾ വർഗ്ഗം:ബാലിയിലെ വിനോദസഞ്ചാരകേന്ദ്രങ്ങൾ
മധുരു ഓയ ദേശീയോദ്യാനം
ശ്രീലങ്കയിൽ 1983 നവംബർ 9 ന് നിലവിൽ വന്ന മധുരു ഓയ ദേശീയോദ്യാനം മഹാവേലി റിവർ പ്രൊജക്ടിന്റെ കീഴിലുളള നാലു ദേശീയോദ്യാനങ്ങളിലൊന്നാണ്. വന്യമൃഗങ്ങളുള്ള പ്രദേശങ്ങളും, ആനകളെയും, മധുരു ഓയയിലെ 5 ജലസംഭരണികളും സംരക്ഷിക്കുക എന്ന ലക്ഷ്യത്തോടെ നിലവിൽ വന്ന ഒരു ദേശീയോദ്യാനമാണിത്. ശ്രീലങ്കയിലെ ആദിമനിവാസികളായ വെദ്ധാ വംശജർ ഉദ്യാനാതിർത്തിയിലെ ഹെനിൻഗലയിൽ കാണപ്പെടുന്നു. കൊളംബോയിൽ നിന്നും 288 കിലോമീറ്റർ വടക്കു-കിഴക്കായി ഈ ദേശീയോദ്യാനം സ്ഥിതിചെയ്യുന്നു.
ചരിത്രം
ഈ ദേശീയോദ്യാനം മഹാവേലി റിവർ പ്രൊജക്ടിന്റെ കീഴിലുളള നാലു ദേശീയോദ്യാനങ്ങളിലൊന്നാണ്. വാസ്‍ഗമുവ, ഫ്ലഡ് പ്ലെയിൻസ്, സോമവതിയ എന്നിവയാണ് മറ്റു മൂന്ന് ദേശീയോദ്യാനങ്ങൾ. 1980-ൽ മണ്ണുകൊണ്ടുള്ള ഒരു പഴയ തകർന്ന ബണ്ടിനോട് ചേർന്ന് 30 അടി ഉയരവും 30 അടി വിസ്താരവും 219 അടി നീളവുമുള്ള ഒരു പുരാതന വാട്ടർ ഷട്ടർ ഉള്ളതായി കണ്ടുപിടിക്കപ്പെട്ടിരുന്നു. കല്ലുകൊണ്ടുള്ള സ്ലാബും ഇഷ്ടികക്കല്ലുകളും ഉപയോഗിച്ചാണ് ഷട്ടർ നിർമ്മിച്ചിരുന്നത്. രണ്ടു പാളികളായിട്ടാണ് മുകളിലെ ഷട്ടർ നിർമ്മിച്ചിരിക്കുന്നത്. ബി.സി. 6-ാംനൂറ്റാണ്ടിനുമുൻപായിരിക്കാം ഇത് നിർമ്മിച്ചതെന്ന് കരുതപ്പെടുന്നു. ശ്രീലങ്കൻ ചരിത്രത്തിലുള്ള വിവിധകാലഘട്ടത്തിൽപ്പെട്ട ബുദ്ധസന്ന്യാസികളുടെ ദേവാലയങ്ങൾ ,പ്രതിമകൾ, സ്തൂപങ്ങൾ, ക്ഷേത്രങ്ങൾ, ആശ്രമങ്ങൾ എന്നിവ ഹെനിൻഗല, കുടവിള, ഗുരുകുമ്പുറ, ഉൾക്കണ്ടൻകൊട, വെരപോകുണ എന്നീ സ്ഥലങ്ങളിൽ നിന്ന് കണ്ടെത്തിയിരുന്നു. എ.ഡി. 3-ാം നൂറ്റാണ്ടിലുള്ള ബ്രാഹ്മി ലിപിയിലുള്ള ശിലാലിഖിതങ്ങൾ കണ്ടേഗമകണ്ടയിൽ നിന്നും കണ്ടെടുത്തിട്ടുണ്ട്. 1000-ത്തിലും താഴെ ജനസംഖ്യയുള്ള വെദ്ധാ വംശജർ കണ്ടെഗംവേള, കോട്ടത്തലവ, ദംമ്പന എന്നിവിടങ്ങളിൽ ദേശീയോദ്യാനമായി പ്രഖ്യാപിക്കുന്നതുവരെ താമസിച്ചിരുന്നു. വെദ്ധാ വംശജരുടെ ക്ഷേത്രമായ മാഹിയങ്കന രാജ മഹാ വിഹാര ക്ഷേത്രം ഈ ദേശീയോദ്യാനത്തിനുപുറത്താണ് സ്ഥിതിചെയ്യുന്നത്. ബി.സി. 543-ൽ സിംഹളർ ഇന്ത്യയിൽനിന്ന് ഇവിടെയെത്തുന്നതിനുമുമ്പ് ശ്രീലങ്കയിൽ ജീവിച്ചിരുന്നത് വിജയ രാജാവിന്റെയും രാജ്ഞി കുവേണിയുടെയും മുൻതലമുറകളായിരുന്നു എന്നാണ് വെദ്ധാ വംശജർ അഭിപ്രായപ്പെട്ടിരുന്നത്. പരമ്പരാഗതമായി ജീവിക്കാനാവശ്യമുള്ള ചെറിയ തോതിലുള്ള കൃഷിയും വേട്ടയാടലും നടത്തി കൂട്ടമായിട്ടാണ് ഇവർ പാർത്തിരുന്നത്.
അവലംബം
വർഗ്ഗം:ശ്രീലങ്കയിലെ ദേശീയോദ്യാനങ്ങൾ
റൊമേഷ് കലുവിതരണ
റൊമേഷ് ശാന്ത കലുവിതരണ മുൻ ശ്രീലങ്കൻ ക്രിക്കറ്റ് കളിക്കാരനാണ്‌.(ജ: 24 നവം:1969-കൊളംബോ) വിക്കറ്റ് കീപ്പർ എന്ന നിലയിലാണ് ദേശീയ ടീമിൽ ഉൾപ്പെട്ടത്. ഏകദിന ക്രിക്കറ്റിൽ 3711 റൺ‌സും ടെസ്റ്റ് ക്രിക്കറ്റിൽ 1933  റൺസും നേടിയ കളിക്കാരനാണ്‌ ഇദ്ദേഹം.1996 ലെ ലോകകപ്പ് ക്രിക്കറ്റ് ടീമിൽ അംഗമായിരുന്നു.മദ്ധ്യനിര ബാറ്റ്സ്മാനായിരുന്ന റോമേഷ് മലേഷ്യൻ ക്രിക്കറ്റ് ടീമിന്റെ പരിശീലകനായും പ്രവർത്തിച്ചിട്ടുണ്ട്.
ഹൊസങ്കടി
കാസർഗോഡ് ജില്ലയിലെ മഞ്ചേശ്വരം ബ്ലോക്ക് പഞ്ചായത്തിലെ ഒരു ചെറുപട്ടണമാണ് ഹൊസങ്കടി. പുത്തിഗെ ഗ്രാമ പഞ്ചായത്തിലാണ് ഈ സ്ഥലം. ജില്ലാ ആസ്ഥാനമായ കാസർഗോഡ് നിന്നും 26 കിലോമീറ്റർ വടക്ക് കൊച്ചി-പനവേൽ ദേശീയ പാതയിലാണ് ഇത് സ്ഥിതി ചെയ്യുന്നത്
കർണ്ണാടക അതിർത്തിയോടു ചേർന്നു കിടക്കുന്ന ഹൊസങ്കടി ഒരു തീരദേശ പട്ടണം കൂടിയാണ്‌. ജില്ലയിലെ പഞ്ചായത്തുകളായ മീഞ്ച, മംഗൽപാടി, പൈവളികെ, ദേലംപാടി, പുത്തിഗെ എന്നിവയിലേക്ക് ഹൊസങ്കടിയിൽ നിന്ന് യാത്രാമാർഗ്ഗമുണ്ട്.
സമീപ പട്ടണങ്ങൾ
കാസർകോഡ്, പുത്തൂർ, മംഗലാപുരം, മൂഡബിദ്രി എന്നിവയാണ് അടുത്തുള്ള പട്ടണങ്ങൾ
ഭാഷ
മലയാളം, കന്നട എന്നിവയാണ് ഔദ്യോഗിക ഭാഷകൾ. എന്നാൽ, ഹിന്ദി, ഉറുദു, ബ്യാരി, തുളു, അറബി, കൊങ്കിണി ഭാഷകൾ കൂടി ഉപയോഗത്തിലുണ്ട്. ഈ ഭാഷകളിൽ പലതും ചേർന്ന ഒരു മിശ്രഭാഷ ഉപയോഗിച്ചു കാണുന്നു.
സമയമേഖല
12°42'21"N 74°54'9"E
അവലംബം
വർഗ്ഗം:കാസർഗോഡ് ജില്ലയിലെ പട്ടണങ്ങൾ
മാല പാർവ്വതി
ഇന്ത്യൻ നടിയും മന: ശാസ്ത്രജ്ഞയും ടിവി അവതാരകയും കേരളത്തിൽ നിന്നുള്ള പിആർ പ്രൊഫഷണലുമാണ് പാർവതി ടിഎന്നുകൂടി അറിയപ്പെടുന്ന മാല പാർവ്വതി . (ജനനം: മെയ് 18, 1968).
സ്വകാര്യ ജീവിതം
അഡ്വ സി.വി ത്രിവിക്രമൻ, ഗൈനക്കോളജിസ്റ്റ് ഡോ. കെ. ലളിത എന്നിവരുടെ മകളായി തിരുവനന്തപുരത്ത് പാർവതി ജനിച്ചു. തിരുവനന്തപുരത്തെ ഓൾ സെയിന്റ്സ് കോളേജിൽ നിന്ന് പ്രീ-ബിരുദം പൂർത്തിയാക്കിയ അവർ യൂണിവേഴ്‌സിറ്റി യൂണിയൻ കൗൺസിലറായിരുന്നു. തിരുവനന്തപുരത്തെ ഗവൺമെന്റ് കോളേജ് ഫോർ വുമണിൽ നിന്ന് സൈക്കോളജിയിൽ ബിരുദം പൂർത്തിയാക്കി. ഒന്നാം വർഷത്തിൽ കോളേജ് യൂണിയന്റെ വൈസ് ചെയർപേഴ്‌സണായിരുന്നു. രണ്ടാം വർഷത്തിൽ കോളേജിൽ യൂണിയൻ ചെയർപേഴ്‌സണായും സ്‌പിക് മാകെയുടെ കാമ്പസ് കോർഡിനേറ്ററായും. പാർവ്വതി സൈക്കോളജി യിൽ   എം.ഏ, എം.ഫിൽ ,എന്നിവ   കേരള സർവകലാശാലയുടെ കാര്യവട്ടം കാമ്പസിൽ നിന്നും പൂർത്തിയാക്കി. തിരുവനന്തപുരത്തെ കേരള ലോ അക്കാദമി ലോ കോളേജിൽ നിന്നും എൽ‌എൽ‌ബി പൂർത്തിയാക്കി. കേരള സർക്കാരിലെ സി-ഡിഐടിയിൽ (സീഡിറ്റ്) ജോലി ചെയ്യുന്ന ബി. സതീസനെ പാർവതി വിവാഹം കഴിച്ചു). അവർക്ക് ഒരു മകൻ അനന്തകൃഷ്ണൻ ഉണ്ട്, അദ്ദേഹം ബിരുദം പൂർത്തിയാക്കി.
കരിയർ
ഏഷ്യാനെറ്റിലെ 'ഉൾകാഴ്ച ' എന്ന ഏഷ്യാനെറ്റ് പ്രോഗാമിൽ ആങ്കറിംഗിലൂടെ കരിയർ ആരംഭിച്ച അവർ 2007 ൽ ഷാജി കൈലാസ് സംവിധാനം ചെയ്ത ടൈം എന്ന മലയാള ചിത്രത്തിലൂടെ അഭിനയരംഗത്തേക്ക് പ്രവേശിച്ചു. പാർലതിക്ക് കഴിഞ്ഞ ദശകത്തിൽ 50 ലധികം ചിത്രങ്ങളുണ്ട്. നീലതാമര, ലീല, കന്യക ടോക്കീസ്, ആക്ഷൻ ഹീറോ ബിജു മുന്നറിയിപ്പ്, ടേക്ക് ഓഫ്, അമേരിക്കയിലെ സഖാവ്, ഗോദ. തിരുവനാഥപുരത്തെ 'അഭിനയ' എന്ന നാടകസംഘവുമായി അവർ ബന്ധപ്പെട്ടിരിക്കുന്നു. പാർവതി    ലേഡി ഫ്രം ദ സീ.(സാഗര കന്യക), പാഠം ,ഭഗവദജ്ജുകം.  തുടങ്ങിയ നാടകങ്ങളിൽ സംവിധായകൻ എം.ജി. ജ്യോതിഷിനോടൊത്ത് പ്രവർത്തിച്ചിട്ടുണ്ട്. മയൂരഗീതങ്ങൾ എന്ന പുസ്തകം രചിച്ചിട്ടുണ്ട് ദാമോദർ നാരായണൻ ഈണം പകർന്ന  ശ്രീപ്രസാദം, മേഘമൽഹാർ എന്നീ  സംഗീത ആൽബങ്ങളിൽ വരികളെഴുതിയിട്ടുമുണ്ട്. . സ്ത്രീകളുടെ അവകാശങ്ങളിൽ അഭിനിവേശമുള്ള പാർവതി ജിബിവിയിൽ നിന്ന് രക്ഷപ്പെട്ട നിരവധി പേരെ പിന്തുണച്ചിട്ടുണ്ട്. പാർവതി 2006 മുതൽ എം‌എസ്‌എൽ ഗ്രൂപ്പിന്റെ പിആർ കൺസൾട്ടന്റായി പിആർ കൺസൾട്ടന്റായി പ്രവർത്തിക്കുന്നു (ക്ലയന്റുകളിൽ ഹേ ഫെസ്റ്റിവൽ, എമിറേറ്റ്സ് എയർലൈൻസ് തുടങ്ങിയവ ഉൾപ്പെടുന്നു. ). 2016 മുതൽ ടെൻ ഡിഗ്രി നോർത്ത് കമ്മ്യൂണിക്കേഷൻസിനായി പ്രവർത്തിക്കുന്നു.
ബാഹ്യ ലിങ്കുകൾ
വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:ഇന്ത്യൻ സൈക്കോളജിസ്റ്റുകൾ വർഗ്ഗം:ചലച്ചിത്രനടിമാർ
രുക്മിണി
right|thumb|കൃഷ്ണനും രുക്മിണിയും ഹിന്ദുപുരാണങ്ങളനുസരിച്ച്, ഭഗവാൻ ശ്രീകൃഷ്ണന്റെ പ്രധാന പത്നിയാണ് രുക്മിണി. വിദർഭ രാജ്യത്തെ രാജാവായിരുന്ന ഭീഷ്മകന്റെ പുത്രിയായിരുന്നു ഇവർ. രുക്മി മൂത്ത സഹോദരനും. രുക്മിണിയുടെ ആഗ്രഹപ്രകാരം ശ്രീകൃഷ്ണൻ ഇവരെ തട്ടിക്കൊണ്ടുപോയി വിവാഹം കഴിക്കുകയായിരുന്നു. ശ്രീകൃഷ്ണന്റെ 16,008 ഭാര്യമാരിൽ പ്രഥമയും പ്രധാനിയുമായിരുന്നു രുക്മിണി. ശ്രീകൃഷ്ണന്റെ രാജ്യമായ ദ്വാരകയിലെ രാജ്ഞിയും ഇവർ തന്നെയായിരുന്നു. ഐശ്വര്യദേവതയായ ലക്ഷ്മിയുടെ അവതാരമായാണ് രുക്മിണിയെ പുരാണങ്ങളിൽ അവതരിപ്പിച്ചിരിക്കുന്നത്.
മാതാപിതാക്കന്മാരും സഹോദരനും രുക്മിണിയെ ചേദി രാജാവായ ശിശുപാലനു വിവാഹം ചെയ്തു കൊടുക്കാനാണു തീരുമാനിച്ചിരുന്നതു. താൻ കൃഷ്ണനെ അല്ലാതെ അന്യനെ വരിക്കയില്ലെന്ന് രുക്മിണി ഒരു ബ്രഹ്മണൻ മുഖേന കൃഷ്ണനെ അറിയിക്കയാൽ സ്വയംവര സമയത്ത് അദ്ദേഹം വന്നു. ബലാൽ അവളെ തേരിൽ കയറ്റി കൊണ്ടുപോയി. രുക്മിയും ശിശുപാലാദികളും എതിർത്തുവെങ്കിലും കൃഷ്ണൻ അവരെയെല്ലാം തോൽ‌പ്പിച്ചു.
വർഗ്ഗം:മഹാഭാരതത്തിലെ കഥാപാത്രങ്ങൾ
വിക്കറ്റ്
ക്രിക്കറ്റ് എന്ന കളിയുമായി ബന്ധപ്പെട്ട ഒരു പദമാണ്‌ വിക്കറ്റ്. ഇംഗ്ലീഷിൽ Wicket എന്നു പറയുന്നു. ക്രിക്കറ്റിൽ വിക്കറ്റിനു വ്യത്യസ്തമായ നിർ‌വചനങ്ങളുണ്ട്.
സ്റ്റം‌പുകൾ
പിച്ചുകളുടെ രണ്ടറ്റത്തായി സ്ഥാപിച്ചിട്ടുള്ള കുറ്റികളേയും ബെയിൽസുകളേയുമാണ്‌ സാധാരണയായി വിക്കറ്റ് എന്നു വിളിക്കുന്നത്. വിക്കറ്റുകൾ സം‌രക്ഷിക്കേണ്ട ചുമതല ബാറ്റ്സ്മാനാണുള്ളത്. ബൗളർ എറിയുന്ന പന്തുകൾ വിക്കറ്റിൽ കൊള്ളാതെ ബാറ്റ്സ്മാൻ തന്റെ ബാറ്റുപയോഗിച്ച് അടിച്ചുകളയുന്നു.<br/ >
പണ്ട് കാലത്ത് ക്രിക്കറ്റ് കളിയ്ക്ക് ഇപ്പോഴത്തേ പോലെ മൂന്ന് സ്റ്റം‌പുകൾക്ക് പകരം രണ്ടെണ്ണമായിരുന്നു ഉപയോഗിച്ചിരുന്നത്.രണ്ട് കുറ്റികളുടെ മുകളിലായി ഒരു ബെയിൽസും വച്ചിരുന്നു. ഇതിന്‌ ഒരു ചെറു വാതിലിന്റെ(ഇംഗ്ലീഷിൽ Wicket Gate എന്നത് ചെറു വാതിലുകളാണ്‌) രൂപസാദൃശ്യം ഉള്ളതുകെണ്ട് വിക്കറ്റ് എന്ന പേരു കിട്ടി. ക്രിക്കറ്റിൽ ഇപ്പോഴത്തേപോലെ മൂന്ന് സ്റ്റം‌പുകൾ ഉപയോഗിച്ചു തുടങ്ങിയത് 1775ലാണ്‌.<br/ >
കഴിഞ്ഞ 300 വർഷങ്ങൾ‌ക്കുള്ളിൽ പല തവണ വിക്കറ്റുകളുടെ ആകൃതിയ്ക്കും വലിപ്പത്തിനും മാറ്റങ്ങൾ വന്നിട്ടുണ്ട്. വിക്കറ്റിന്റെ ആകൃതിയും വലിപ്പവും ക്രിക്കറ്റിന്റെ എട്ടാമത്തെ നിയമത്തിലാണ്‌ ഉൾക്കൊള്ളിച്ചിരിയ്ക്കുന്നത് അതു പ്രകാരം
കൂട്ട് കെട്ട്
രണ്ട് ബാറ്റ്സ്മാന്മാർ ഒരുമിച്ച് ഒരു ഇന്നിംഗ്സിൽ നേടുന്ന റൺസാണ്‌ കൂട്ട്കെട്ട്. ഇതിൽ ആരെങ്കിലും ഒരാൾ പുറത്താകുമ്പോഴുള്ള വിക്കറ്റ് ആണ്‌ എത്രാമത്തെ കൂട്ട്കെട്ട് എന്നു നിശ്ചയിക്കുന്നത്.
വിക്കറ്റുകൾക്ക് വിജയം
ക്രിക്കറ്റിൽ ഒരു ടീം വിജയിക്കുന്നത് റൺസുകൾക്കോ വിക്കറ്റുകൾക്കോ ആണ്‌.വിക്കറ്റുകൾക്ക് വിജയിക്കുന്നത് രണ്ടാമത് ബാറ്റു ചെയ്യുന്ന ടീമാണ്‌. രണ്ടാമത് ബാറ്റു ചെയ്യുന്ന ടീം വിജയ ലക്ഷ്യം കാണുമ്പോൾ തങ്ങളുടെ എത്ര വിക്കറ്റുകൾ കൂടി ശേഷിക്കുന്നു എന്നതാണ്‌ എത്ര വിക്കറ്റിനു വിജയിച്ചു എന്നു പറയുന്നത്. <br/ >
ഉദാഹരണത്തിന്‌ രണ്ടാമത് ബാറ്റുചെയ്ത ടീം വിജയിച്ചപ്പോൾ ഏഴു വിക്കറ്റുകൾ നഷ്ടപെട്ടിട്ടുണ്ടെങ്കിൽ ആ ടീം മൂന്ന് വിക്കറ്റുകൾക്ക് വിജയിച്ചു എന്നു പറയാം.
മറ്റു കായികരംഗങ്ങളിൽ
ചിലയിനം ആർച്ചറി കളികളിൽ അമേരിക്കൻ ഇംഗ്ലീഷിൽ വിക്കറ്റ് എന്നുപയോഗിക്കാറുണ്ട്. ഈ കളികൾ ക്രിക്കറ്റിനോട് സാമ്യമുള്ള പുരാതന ഗ്രൗണ്ട് ബില്ല്യാർഡ്സ് എന്ന കളിയാണ്‌.
അവലം‌ബം
വർഗ്ഗം:ക്രിക്കറ്റിലെ സാങ്കേതിക പദങ്ങൾ‎
പേനാക്കത്തി
ലഘുചിത്രം|A simple penknife. പേനാക്കത്തി A penknife, or pen knife, എന്നാൽ ചെറിയ മടക്കാവുന്ന ഒരു തരം കത്തി യാണ്. ഒരു പേനയുടെ വലിപ്പം മാത്രമുള്ളതിനാലാകാം ഇതിനു പേനാക്കത്തി എന്നു പേരു വന്നത്. പഴയ കാലത്ത് യൂറോപ്പിലും മറ്റും  മഷിയിൽമുക്കിയെഴുതാനായി ഉപയോഗിച്ചിരുന്ന തൂവലിന്റെ അറ്റം കൂർപ്പിക്കുന്നതിനും പിന്നീട് നിബ് കേടു പോക്കുന്നതിനും ഈ കത്തി ഉപയോഗിച്ചുവന്നു. ഇത്തരം കത്തികൾക്ക് മടക്കാനുള്ള പിടി വേണമെന്നു നിർബന്ധമില്ല. നീളമുള്ള പിടിയിൽ ഉറപ്പിച്ചിക്കുന്ന മൂർച്ചയേറിയ ബ്ലേഡ് ഉള്ള കത്തികളും ഉണ്ട്.
ഇന്ന് ബ്രിട്ടിഷ് ഇംഗ്ലിഷിൽ പേനാക്കത്തിക്ക് മറ്റു ചില രൂപങ്ങളും ധർമ്മങ്ങളും കല്പിക്കുന്നുണ്ട്. പോക്കറ്റിൽ കൊണ്ടു നടക്കാവുന്ന കത്തിക്കും അനേകം വ്യത്യസ്ത ഉപകരണങ്ങൾ ഒത്തുചേർന്ന കത്തിക്കും ഈ പേരു പറഞ്ഞുവരുന്നുണ്ട്.
കഴിഞ്ഞ നൂറുകണക്കിനു വർഷങ്ങൾകൊണ്ട്, അനേകം തരം ഉപയോഗങ്ങളുള്ള വ്യത്യസ്ത ഉപകരണങ്ങളും ബ്ലേഡുകളും ഒത്തുചേർന്ന അനേകതരം കത്തികൾ ഉപയോഗിച്ചുവരുന്നുണ്ട്. മുനയൻ, reamers (ദ്വാരം നിർമ്മിച്ച് ചുരണ്ടി ശരിയാക്കുന്ന ഉപകരണം), കത്രിക, നഖം മിനുസപ്പെടുത്തുന്നതിനുള്ള ഒരു തരം അരം (നെയിൽ ഫൈൽസ്), കോർക്കൂരി, ചവണ, പല്ലിടകുത്തിതുടങ്ങിയവ അവയിൽ ചിലതാണ്.
വിവിധോദ്ദേശ്യ പേനാക്കത്തിക്ക് ഒരു ഉദാഹരണമാണ് സ്വിസ് കത്തി. അനേകം ആവശ്യങ്ങൾക്കായുള്ള വ്യത്യസ്ത തരം കത്തികൾ ഈ കത്തികളുടെ സമൂഹത്തിലുണ്ട്.
ക്ലാസ്പ്നൈഫ് എന്ന ഒരിനം കത്തിയുമുണ്ട്.
അവലംബം
വർഗ്ഗം:ഗാർഹിക സാമഗ്രികൾ
ഇംജാ ഷോ
നേപ്പാളിലെ എവറസ്റ്റ് കൊടുമുടിക്ക് 10 കിലോമീറ്റർ തെക്കായി സ്ഥിതിചെയ്യുന്ന ഒരു മഞ്ഞ് തടാകമാണ് ഇംജാ ഷോ അഥവാ ഇംജാ തടാകം (നേപ്പാളി : इम्जा हिमताल). സമുദ്രനിരപ്പിൽ നിന്ന് 5010 മീറ്റർ ഉയരത്തിൽ സ്ഥിതിചെയ്യുന്ന ഈ തടാകം നേപ്പാളിലെ ഏറ്റവും വേഗത്തിലൊഴുകുന്ന ഹിമ തടാകം കൂടിയാണ്. ഹിമാലയത്തിലെ ഇംജാ ഹിമാനിയിൽ നിന്നാണ് തടാകം ഉത്ഭവിക്കുന്നത്.
ജലനിരപ്പ് അനിയന്ത്രിതമായി വർദ്ധിക്കുന്നത് പ്രളയത്തിനു കാരണമാകുമെന്നും താഴ്‌വാരത്തിലെ അരലക്ഷത്തോളം പേരുടെ ജീവൻ അപകടത്തിലാക്കുമെന്നും തിരിച്ചറിഞ്ഞതോടെ 2016 ഏപ്രിലിൽ നേപ്പാൾ ഭരണകൂടം തടാകത്തെ വറ്റിച്ചുകളയുവാനുള്ള പ്രവർത്തനങ്ങൾ ആരംഭിച്ചു. ആറുമാസം കൊണ്ട് 40 ലക്ഷം ഘന മീറ്റർ ജലം വറ്റിച്ചുകളയുവാനും തടാകത്തിന്റെ ആഴം മൂന്നര മീറ്ററോളം കുറയ്ക്കുവാനും സാധിച്ചു. മൂന്നു വർഷം കൊണ്ട് തടാകത്തെ വറ്റിക്കുവാനാണ് പദ്ധതി തയ്യാറാക്കുയിരിക്കുന്നത്.
സ്ഥാനം
നേപ്പാളിലെ ഹിമാലയൻ മലനിരകളിൽ എവറസ്റ്റ് കൊടുമുടിക്കു 10 കിലോമീറ്റർ തെക്കായി 27°59'17' വടക്ക് അക്ഷാംശത്തിനും 86°55'31' കിഴക്ക് രേഖാംശത്തിനും ഇടയിലാണ് ഇംജ തടാകം സ്ഥിതിചെയ്യുന്നത്. സമുദ്രനിരപ്പിൽ നിന്ന് 5010 മീറ്റർ (16437 അടി) ഉയരമുള്ളതിനാൽ തടാകത്തിലെ ജലനിരപ്പിനു തണുപ്പ് കൂടുതലാണ്.
ഉത്ഭവം
നേപ്പാളിലെ സോലുഖുമ്പു ജില്ലയിലുള്ള ഇംജ ഹിമാനിയിൽ നിന്നാണ് ഇംജ തടാകം ഉത്ഭവിക്കുന്നത്. ഹിമാനിയുടെ തെക്കുഭാഗത്താണ് തടാകം രൂപപ്പെടുന്നത്. തടാകത്തിനു സമീപം ഇംജാ ഹിമാനിയിൽ നിന്നുത്ഭവിക്കുന്ന ഇംജ ഖോലോ നദി ദൂധ് കോശി നദിയുടെ ഒരു പോഷകനദിയാണ്.
കണ്ടെത്തൽ
1962-ലെ ഉപഗ്രഹ ചിത്രങ്ങളിൽ നിന്ന് ഇംജാ ഹിമാനിയുടെ അടിഭാഗത്ത് ചെറിയ ജലാശയങ്ങൾ കണ്ടെത്തി. ഇവയ്ക്ക് മൊത്തം 0.03 ചതുരശ്ര കിലോമീറ്റർ വിസ്തൃതിയുണ്ടായിരുന്നു. 1950-കളിലാണ് ഇവ രൂപംകൊണ്ടതെന്ന് അനുമാനിക്കുന്നു. 1970-കളിൽ ഈ ജലാശയങ്ങൾ കൂടിച്ചേർന്ന് ഒരു വലിയ തടാകമായി മാറി. അതിനുശേഷം തടാകത്തിലെ ജലനിരപ്പ് വർദ്ധിച്ചുകൊണ്ടേയിരുന്നു. വർഷത്തിൽ ശരാശരി 0.02 ചതുരശ്ര കിലോമീറ്റർ എന്ന നിരക്കിൽ വലുതായിക്കൊണ്ടിരുന്ന തടാകത്തിന് 2000-ആം ആണ്ടായപ്പോഴേക്കും 0.8 ച.കി.മീ. വിസ്തൃതിയുണ്ടായി. ഇത് 2009 ആയപ്പോൾ 1.055 ച.കി.മീ. ആയി വർദ്ധിച്ചു. 2008 ഒക്ടോബറിലെ സ്ഥിതിയിൽ നിന്നും 11% വർദ്ധനവാണിത്. 2000 മുതൽ 2009 വരെയുള്ള കാലഘട്ടത്തിൽ വർഷത്തിൽ 0.025 ച.കി.മീ. വീതം തടാകത്തിന്റെ വിസ്തൃതി വർദ്ധിച്ചതായി കണ്ടെത്തി.
അപകടാവസ്ഥ
ഏകദേശം മൂവായിരം ഹിമ തടാകങ്ങൾ നേപ്പാളിലുള്ളതായി കണക്കാക്കിയിട്ടുണ്ട്. അവയിൽ ഏഴോളം തടാകങ്ങൾ അപകടകാരികളാണ്. കാലാവസ്ഥാവ്യതിയാനവും ആഗോളതാപനവും മൂലം ഹിമാലയത്തിലെ മഞ്ഞുപാളികൾ അപകടകരമാംവിധം വേഗത്തിൽ ഉരുകിക്കൊണ്ട് വലിയ മഞ്ഞുതടാകങ്ങൾക്കു രൂപം നൽകുന്നു. ഇംജാ ഹിമാനിയും വേഗത്തിൽ ഉരുകിക്കൊണ്ടിരുന്നതിനാൽ ഇംജാ ഷോ തടാകത്തിലെ ജലനിരപ്പ് ക്രമാതീതമായി ഉയരുന്നു. 2009-ൽ നടത്തിയ പഠനങ്ങളനുസരിച്ച് ഹിമാലയത്തിലൂടെ ഒഴുകുന്ന ഏറ്റവും വേഗമേറിയ തടാകം കൂടിയാണ് ഇംജ ഷോ തടാകം. തടാകത്തിന്റെ വേഗതയും ജലനിരപ്പിലുണ്ടാകുന്ന വർദ്ധനയും വൻ പ്രളയത്തിലേക്കു നയിച്ചേക്കുമെന്ന് പഠനങ്ങൾ സൂചിപ്പിക്കുന്നു. ഇത് ഇംജാ തടാകത്തിന്റെ താഴ്‌വാരത്തു വസിക്കുന്ന 50,000-ത്തോളം പേരുടെ ജീവനു ഭീഷണിയാണ്.
തടാകം വറ്റിക്കൽ
താഴ്‌വാരത്തുള്ള ജനങ്ങളുടെ സുരക്ഷ മുൻനിർത്തി ഇംജാ തടാകം വറ്റിച്ചുകളയാൻ നേപ്പാൾ ഭരണകൂടം തീരുമാനിച്ചു. തടാകത്തോടു ചേർന്ന് ഒരു കനാൽ നിർമ്മിച്ച് അതിലൂടെ ജലം ഒഴുക്കിക്കളയുന്ന പദ്ധതിയാണ് തയ്യാറാക്കിയത്. 2016 ഏപ്രിലിൽ നേപ്പാൾ സൈന്യം കനാലിന്റെ നിർമ്മാണം ആരംഭിച്ചു. തടാകത്തെ വറ്റിക്കുന്നതിനായി നേപ്പാൾ ഭരണകൂടത്തെ സഹായിക്കുവാൻ യുണൈറ്റഡ് നേഷൻസ് ഡെവലപ്മെന്റ് പ്രോഗ്രാം (യു.എൻ.ഡി.പി.) മുന്നോട്ടുവന്നു. അതിശൈത്യമേഖലയായതിനാൽ നിർമ്മാണ പ്രവർത്തനങ്ങൾക്ക് തടസ്സം നേരിട്ടുവെങ്കിലും ഇംജാ തടാകത്തിനു തെക്കായി 45 മീറ്റർ നീളത്തിൽ ഒരു കനാൽ നിർമ്മിക്കുവാൻ സൈന്യത്തിനു കഴിഞ്ഞു. ജലത്തിന്റെ ഒഴുക്ക് നിയന്ത്രിക്കുവാൻ തടയണയും കെട്ടി. ചില ഭാഗങ്ങളിൽ 149 മീറ്റർ വരെ ആഴമുണ്ടായിരുന്ന തടാകത്തിലെ ജലനിരപ്പ് 3.4 മീറ്റർ കുറയ്ക്കുവാൻ കഴിഞ്ഞു. ആറു മാസം കൊണ്ട് തടാകത്തിലെ 40 ലക്ഷം ഘനമീറ്റർ ജലം വറ്റിച്ചുകളഞ്ഞു. തടാകത്തെ വറ്റിച്ചുകളയുന്നതിനുള്ള പ്രവർത്തനങ്ങൾ പുരോഗമിക്കുന്നു.
പുറംകണ്ണികൾ
വർഗ്ഗം:നേപ്പാളിലെ തടാകങ്ങൾ
പെരുമ്പാവൂർ ജി. രവീന്ദ്രനാഥ്
ഒരു കർണാടക സംഗീതജ്ഞനും, മലയാളചലച്ചിത്രസംഗീതസം‌വിധായകനുമാണ്‌ '''പെരുമ്പാവൂർ ജി. രവീന്ദ്രനാഥ്'''. ഇന്നലെ, സ്നേഹം, തൂവാനത്തുമ്പികൾ എന്നീ ചിത്രങ്ങളിലെ ഗാനങ്ങൾക്ക് അദ്ദേഹം സം‌ഗീത സം‌വിധാനം നിർ‌വ്വഹിച്ചിട്ടുണ്ട്.
പത്മരാജൻ സം‌വിധാനം ചെയ്ത ഇന്നലെ എന്ന ചിത്രത്തിലെ സം‌ഗീത സം‌വിധാന നിർ‌വ്വഹണത്തിനു മികച്ച സം‌ഗീത സം‌വിധായകനുള്ള കേരളസംസ്ഥാനം ചലച്ചിത്രപുരസ്കാരം ഇദ്ദേഹത്തിനു ലഭിച്ചിട്ടുണ്ട്. യേശുദാസുമായി ചേർന്ന് തരംഗിണി എന്ന സ്റ്റുഡിയോ സ്ഥാപിച്ച് ഭക്തിഗാന രംഗത്തും ഇദ്ദേഹം ശ്രദ്ധ പതിപ്പിച്ചിട്ടുണ്ട്.
സംഗീതസംവിധായകൻ
ഇന്നലെ, സ്നേഹം, തൂവാനത്തുമ്പികൾ തുടങ്ങി നിരവധി ചലച്ചിത്രങ്ങൾക്ക് അദ്ദേഹം സംഗീതം പകർന്നിട്ടുണ്ട്. പത്മരാജന്റെ ഇന്നലെ എന്ന ചിത്രത്തിന്റെ സംഗീതസംവിധാനത്തിന്ന് അദ്ദേഹത്തിന്ന് കേരളസംസ്ഥാന ഫിലിം അവാർഡ് കിട്ടിയിട്ടുണ്ട്. കെ.ജെ.യേശുദാസിന്റെ തരംഗിണി സ്റ്റൂഡിയോയുമായി സഹകരിച്ചുകൊണ്ട് അദ്ദേഹം പ്രശസ്തമായ നിരവധി ഭക്തിഗാനങ്ങൾ സംവിധാനം ചെയ്തിട്ടുണ്ട്. അതിലൊന്നാണ് അദ്ദേഹത്തിന്റെ തിരുമധുരം എന്ന ആൽബം.
കർണ്ണാടകസംഗീതജ്ഞൻ
1944 ജനുവരി 5-ന് ഇന്നത്തെ എറണാകുളം ജില്ലയിൽ, അഭിഭാഷകനായിരുന്ന വി.ആർ. ഗോപാലപ്പിള്ളയുടെയും എം.കെ. ഭാർഗവിയമ്മയുടെയും ഇളയ മകനായി ജനിച്ച രവീന്ദ്രനാഥ്, ആറാം വയസ്സിൽ, വി.കെ.ശങ്കരപ്പിള്ളയിൽനിന്നും, ജി.എൻ.ബാലസുബ്രഹ്മണ്യയ്യരുടെ ശിഷ്യനായിരുന്ന പെരുമ്പാവൂർ ബാലകൃഷ്ണയ്യരിൽ നിന്നുമാണ് സംഗീതത്തിന്റെ ആദ്യ പാഠങ്ങൾ ശീലീച്ചത്. 1976-ൽ തരംഗനിസരി സ്കൂളിൽ സംഗീതാദ്ധ്യാപകനായി ചേർന്നു. ഒരു വർഷത്തിന്നുശേഷം തിരുവനന്തപുരം ആകാശവാണിയിൽ സംഗീതസംവിധായകനായി. കോഴിക്കോട് ആകാശവാണിയിലും അദ്ദേഹം സംഗീതം കൈകാര്യം ചെയ്തിരുന്നു. അവിടങ്ങളിലെല്ലാമായി ബി. ശശികുമാർ, കെ.എസ്.ഗോപാലകൃഷ്ണൻ, ആർ. വെങ്കിട്ടരാമൻ, മാവേലിക്കര കൃഷ്ണൻകുട്ടി നായർ, ആർ.കൃഷ്ണസ്വാമി, ദൊരൈസ്വാമി, എം.ജി.രാധാകൃഷ്ണൻ, നെയ്യാറ്റിൻകര വാസുദേവൻ, എസ്.എ.സ്വാമി, കെ.പി.ഉദയഭാനു, എസ്.ആർ.രാജു തുടങ്ങിയ സംഗീതജ്ഞർ അദ്ദേഹത്തിന്റെ സഹപ്രവർത്തകരായിരുന്നു. തിരുവനന്തപുരത്തെ നവരാത്രി മണ്ഡപത്തിലും സരസ്വതിമണ്ഡപത്തിലും സ്വാതി സംഗീതോത്സവത്തിലുമടക്കം ഇന്ത്യയിലെമ്പാടും അദ്ദേഹം കർണ്ണാടകസംഗീതക്കച്ചേരികൾ നടത്തിയിട്ടുണ്ട്. ആകാശവാണിയിലെ എ ഗ്രേഡ് കലാകാരനുമായ അദ്ദേഹം അവരുടെ ദേശീയ സംഗീതപരിപാടിയിൽ പാടിയിട്ടുണ്ട്. ചെമ്പൈ മെമ്മോറിയൽ ട്രസ്റ്റിന്റെ ആദരവും ആറ്റുകാൽ ദേവി പുരസ്കാരവും ഉദിയന്നൂർ ദേവി പുരസ്കാരവും അദ്ദേഹം നേടിയിട്ടുണ്ട്.
ലളിതഗാനസംവിധായകനെന്ന നിലക്ക് ആകാശവാണിയുടെ ദേശീയപുരസ്കാരം 1984,1987,1994 എന്നീ വർഷങ്ങളിൽ അദ്ദേഹത്തെ തേടിയെത്തി. ടി.വി. പരിപാടികളിലെ മികച്ച സംഗീതസംവിധായകൻ എന്ന സമ്മാനം 1991-ലും കേരള സംഗീതനാടക അക്കാദമി അവാർഡ് 1996-ലും അദ്ദേഹത്തിന്ന് കിട്ടിയിട്ടുണ്ട്. 2013-ൽ ഇന്ത്യാ സർക്കാറിന്റെ സാംസ്കാരിക മന്ത്രാലയത്തിൽ നിന്ന് കർണ്ണാടകസംഗീതത്തിൽ സീനിയർ റിസർച്ച് ഫെല്ലോഷിപ്പും അദ്ദേഹത്തിന്ന് കിട്ടിയിട്ടുണ്ട്.
പുറമെ നിന്നുള്ള കണ്ണികൾ
വർഗ്ഗം:മലയാളചലച്ചിത്രസംഗീതസംവിധായകർ വർഗ്ഗം:1944-ൽ ജനിച്ചവർ വർഗ്ഗം:ജനുവരി 5-ന് ജനിച്ചവർ വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
ബെയ്ൻ‌ബ്രിഡ്ജ്
ബെയ്ൻ‌ബ്രിഡ്ജ് അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് ചെനാങ്കോ കൗണ്ടിയിലെ ഒരു പട്ടണമാണ്. 2010 ലെ സെൻസസ് പ്രകാരം ഈ നഗരത്തിലെ ജനസംഖ്യ 3,308 ആയിരുന്നു. ചെനങ്കോ കൗണ്ടിയുടെ കിഴക്കൻ അതിർത്തിയിൽ ബിൻ‌ഹാം‌ട്ടണിനും ഒനോന്റയ്ക്കും പാതി ദൂരത്തിലാണ് ഈ നഗരം സ്ഥിതിചെയ്യുന്നത്. പട്ടണത്തിന്റെ ഭൂമിശാസ്ത്ര കേന്ദ്രത്തിലാണ് ബെയ്ൻ‌ബ്രിഡ്ജ് ഗ്രാമവും സ്ഥിതി ചെയ്യുന്നത്.
ചരിത്രം
ബെയ്ൻബ്രിഡ്ജില യഥാർത്ഥ അധിവാസികൾ ഇറോക്വോയിസ് നേഷനുകളിലെ തദ്ദേശീയ അമേരിക്കൻ ഇന്ത്യാക്കാരായിരുന്നു. അമേരിക്കൻ വിപ്ലവകാലത്ത് ബ്രിട്ടീഷുകാരുടെ സഖ്യകക്ഷികളായിത്തീർന്ന ഈ ഗോത്രങ്ങൾ, അമേരിക്കൻ കുടിയേറ്റ കേന്ദ്രങ്ങളിൽ കടന്നാക്രമണങ്ങൾ ആരംഭിച്ചു. 1779-ൽ ജോർജ്ജ് വാഷിംഗ്ടൺ ഇന്നത്തെ അപ്‌സ്റ്റേറ്റ് ന്യൂയോർക്കിലേക്ക് സള്ളിവൻ പര്യവേഷണമെന്നറിയപ്പെടുന്ന സൈനിക നടപടികൾക്ക് ഉത്തരവിട്ടു. ജനറൽ ജെയിംസ് ക്ലിന്റൺ ബെയ്‌ൻബ്രിഡ്ജ് പ്രദേശത്തെത്തിയപ്പോൾ ഗോത്രവർഗക്കാർ അപ്പർ കാനഡയിലെ സങ്കേതത്തിലേക്ക് പലായനം ചെയ്തിരുന്നു. ക്ലിന്റന്റെ സൈന്യം ശീതകാല സംഭരണകേന്ദ്രം ഉൾപ്പെടുയുള്ള അവരുടെ ഭവനങ്ങളും വിളകളും നശിപ്പിച്ചു.
1788 ഓടെ യൂറോപ്യൻ അമേരിക്കക്കാരിലെ വെർമോണ്ട് സഫറേർസ് എന്നറിയപ്പെട്ടിരുന്ന സംഘമാണ് ഈ പട്ടണപ്രദേശത്ത് ആദ്യമായി കുടിയേറ്റമുറപ്പിച്ചത്. വെർമോണ്ടിന്റെ ഭൂമി വിൽപ്പന കാരണം അവകാശങ്ങൾ നഷ്ടപ്പെട്ട കിഴക്കൻ ന്യൂയോർക്കിലെ ഭൂമിയിൽ നിന്നുള്ളവരായിരുന്നു ഇവർ.
ചെനങ്കോ കൗണ്ടി രൂപപ്പെടുന്നതിന് മുമ്പ് 1791 ൽ ടിയോഗ കൗണ്ടിയിലെ ജെറിക്കോ പട്ടണമായായാണ് ഇത് രൂപീകരിക്കപ്പെട്ടത്. അമേരിക്കൻ ഐക്യനാടുകളിലെ നാവികസേനയുടെ ഉപസേനാപതി വില്യം ബെയ്‌ൻബ്രിഡ്ജിന്റെ ബഹുമാനാർത്ഥം 1814 ൽ "ബൈൻബ്രിഡ്ജ്" എന്ന പേര് സ്വീകരിക്കപ്പെട്ടു. തുടർന്ന്, കൗണ്ടിയിൽ പുതിയ പട്ടണങ്ങൾ സൃഷ്ടിക്കപ്പെട്ടതോടെ പട്ടണത്തിന്റെ വലിപ്പം കുറഞ്ഞുവന്നു. 1793 ൽ നോർ‌വിച്ച്, ഓക്സ്ഫോർഡ് പട്ടണങ്ങളുടെ ഭാഗങ്ങൾ നിർമ്മിക്കാൻ ബൈൻബ്രിഡ്ജിന്റെ ഒരു ഭാഗം ഉപയോഗിച്ചു; അതുപോലെതന്നെ ഗ്രീൻ‌ (1798, 1799), അഫ്‌റ്റൺ‌ (1857) എന്നീ പട്ടണങ്ങൾ‌ക്കായി കൂടുതൽ‌ ബൈൻ‌ബ്രിഡ്ജ് പട്ടണഭാഗങ്ങൾ ഉപയോഗിക്കപ്പെട്ടു.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം, ബെയ്ൻബ്രിഡ്ജ് പട്ടണത്തിന്റെ ആകെ വിസ്തീർണ്ണം 34.7 ചതുരശ്ര മൈൽ (90.0 ചതുരശ്ര കിലോമീറ്റർ) ആണ്. അതിൽ 34.3 ചതുരശ്ര മൈൽ (88.9 ചതുരശ്ര കിലോമീറ്റർ) കരഭൂമിയും 0.42 ചതുരശ്ര മൈൽ (1.1 ചതുരശ്ര കിലോമീറ്റർ) അല്ലെങ്കിൽ 1.24% ജലം ഉൾപ്പെട്ടതുമാണ്. പട്ടണത്തിന്റെ മധ്യഭാഗത്തുകൂടി സസ്‌ക്വഹെന്ന നദി ഒഴുകുകയും കിഴക്ക് ഭാഗത്ത് നിന്ന് പട്ടണത്തിലേയ്ക്കു പ്രവേശിച്ച് തെക്കുഭാഗത്തുകൂടി കുറുകെ കടന്നു പോകുന്നു.
പുലാവു ബ്രാണി
പുലാവു ബ്രാണി Pulau Brani സിങ്കപ്പൂരിന്റെ തെക്കൻ തീരത്തുള്ള ഒരു ദ്വീപാണിത്. ഇത് കെപ്പെൽ തുറമുഖത്തിനടുത്തു സ്ഥിതിചെയ്യുന്നു. ഈ ദ്വീപ് പ്രധാന ദ്വീപായ സിങ്കപ്പൂർ ദ്വീപിനും സെന്റോസ ദ്വീപിനും ഇടയിലാണു കിടക്കുന്നത്. പ്രധാന ദ്വീപായ സിങ്കപ്പൂരിനോടു ബ്രാണി ടെർമിനൽ അവന്യൂവഴി ബന്ധിച്ചിരിക്കുന്നു. 122 ചതുരശ്ര കിലോമീറ്റർ ആണ് പുലാവു ബ്രാണിയുടെ വിസ്തിർണ്ണം.1.22 km².
പേരു വന്നത്
പുലാവു ബ്രാണി Pulau Brani എന്നതിനർഥം "ധീരരുടെ ദ്വിപ് എന്നാണ്" മലയ ഭാഷയിലുള്ള പേരാണ്. (ബെറാണി എന്നതിന്റെ അർത്ഥം: ധീരത "brave") അല്ലെങ്കിൽ "പടയാളികളുടെ വീട്"എന്നും അർത്ഥമുണ്ട്. 1828ലെ സിങ്കപ്പൂർ ദ്വീപിന്റെ സ്കെച്ചിൽ ഈ ദ്വീപിനെ പൊ അയെർ ബ്രാണി എന്നാണു സൂചിപ്പിച്ചിരിക്കുന്നത്.
ഈ ദ്വീപിന്റെ പെരുമായി ബന്ധപ്പെടുത്തിയ കുറഞ്ഞത് 3 മലയ ഐതിഹ്യകഥകളെങ്കിലുമുണ്ട്. ഒരു കഥ പ്രകാരം ഈ ദ്വീപിനു ഈ പേരു വരാൻ കാരണം ഇവിടെ കടൽക്കൊള്ളക്കാരുടെ ശവസംസ്കാരസ്ഥമായതിനാലാണത്രേ. മറ്റൊരു കാഴ്ചപ്പാടിൽ, ഈ ദ്വീപ് പുലാവു അയെർ ബ്രാണി എന്നു വിളിക്കപ്പെട്ടു. ജോൺ ടേൺബുള്ളിന്റെ 1949ലെ ചാർട്ടിൽ പരയുന്നപ്രകാരം ദ്വിപിന്റെ തീരപ്രദേശത്ത് ശുദ്ധജലം ഒഴുകിപ്പരന്നത്രെ. സമുദ്രജലത്തിന്റെ ഒഴുക്കുണ്ടായിട്ടും ശുദ്ധജലം നിലനിന്നു.
ചരിത്രം
I
1890ൽ ഈ കടലിറ്റുക്കിലെ റ്റ്രേഡിങ് കമ്പനി പുലാവു ബ്രാണിയിൽ ഒരു ടിൻ സ്മെൽറ്റിങ് പ്ലാന്റ് സ്ഥാപിച്ചു. 1942 ഫെബ്രുവരിയിൽ ജപ്പാങ്കാർക്ക് ബ്രിട്ടിഷ് സർക്കാർ സിങ്കപ്പൂർ അടിയറവു വച്ചപ്പോൾ ഈ ഫാക്ടറി നശിപ്പിച്ചുകളഞ്ഞു. എന്നിരുന്നാലും, 1945ലെ ജപാന്റെ അധിനിവേശം അവസാനിച്ചപ്പോൾ, ഈ പ്ലാന്റ് പുനർനിർമ്മിക്കുകയും പ്രവർത്തനം തുടരുകയും ചെയ്തു. 1965ൽ സ്ട്രയിറ്റ്സ് ട്രേഡിങ് കമ്പനിയുടെ പാട്ടകാലാവധി തീർന്നപ്പോൾ ഈ കമ്പനി അധികം താമസിയാതെ ഇവിടന്നു പ്രവർത്തനം അവസാനിപ്പിച്ചു.
പുലാവു ബ്രാണിയിൽ 1971ൽ ഒരു നേവൽ ബേസ് സ്ഥാപിതമായി. ഇതിന്ന്, റിപ്പബ്ലിക്ക് ഓഫ് സിങ്കപ്പൂരിന്റെ നേവിയുടേതാണ്. നടുവിൽ|ലഘുചിത്രം|600x600ബിന്ദു|Panoramic view of Pulau Brani with Selat Sengkir (Sengkir Straits) in the foreground. Taken from Sentosa near the Visitor Arrival Centre.
വർഗ്ഗം:സിംഗപ്പൂരിലെ ദ്വീപുകൾ
അരു രാജ്യം
പതിമൂന്നാം നൂറ്റാണ്ടുമുതൽ പതിനാറാം നൂറ്റാണ്ടുവരെ സുമാത്രയിൽ നിലനിന്ന പ്രധാന രാജ്യമായിരുന്നു അരു രാജ്യം The Aru (or Haru). ഇന്തോനേഷ്യയുടെ ഭാഗമായ വടക്കൻ സുമാത്രയുടെ കിഴക്കൻ തീരപ്രദേശത്ത് ആണിതു നിലനിന്നത്. ഈ രാജ്യത്തിന്റെ പ്രതാപകാലത്ത് ശക്തമായ സമുദ്രശക്തിയായിരുന്നു. മലാക്ക കടലിടുക്കിന്റെ വടക്കൻഭാഗത്തെ നിയന്ത്രിക്കാനുള്ള ശക്തി ഈ രാജ്യത്തിനുണ്ടായിരുന്നു.
ഈ രാജ്യം ആദ്യം സ്ഥാപിച്ചത്, ബടക് കരൊ പൊലിറ്റ്യ്. തദ്ദേശീയജനത അവിടത്തെ അനിമിസവും ഹിന്ദുമതവുമാണ്. പതിമൂന്നാം നൂറ്റാണ്ടോടെ ഇസ്ലാം ഈ മണ്ണിലെത്തി. മറ്റു വിശ്വാസങ്ങളോടൊപ്പാം ഇസ്ലാം മതവും ആചരിച്ചുവരുന്നു. അരൂ രാജ്യത്തിന്റെ തലസ്ഥാനം ഇന്നത്തെ മെദാൻ സിറ്റിയുടെയും ദെലി സെർദാങ് എന്ന സ്ഥാലത്തിന്റെയും ചുറ്റുവട്ടത്താണ്. ഉത്തര സുമാത്രയിലെ കാരോ ജനതയാണ് ഈ രാജ്യത്തെ ജനതയെന്നു വിശ്വസിക്കപ്പെടുന്നു.
സ്ഥാനം
പരമ്പരാഗതമായി, ഹാരു അല്ലെങ്കിൽ അരു രാജ്യത്തിന്റെ സ്ഥാനം ആ രാജ്യത്തിന്റെ തുടർച്ചയായി വന്ന ദെലി സുൽത്താനേറ്റിന്റെ സ്ഥാനത്ത് തന്നെയാണ് എന്നും മെദാനും ദെലി സെർദാങ്ങിനും ചുറ്റുപാടുമാണ് ഇന്നിത് എന്നും ബ്രിട്ടിഷ് പൗരസ്ത്യകാരൻ വിൻസ്റ്റെഡ്റ്റ് ആഭിപ്രായപ്പെടുന്നു. എന്നാൽ ഗ്രോയിൽ വെൽഡ്റ്റ് എന്ന ഡച്ച് ചരിത്രകാരൻ പറയുന്നത് ഹാരുരാജ്യത്തിന്റെ കേന്ദ്രം കുറച്ച്കൂടെ തെക്ക്പടിഞ്ഞാറുമാറി ബറുമുൺ-പനായി നദികൾ സംഗമിക്കുന്ന ലബുഹാൻ ബാട്ടു റീജൻസിയിൽ ആണെന്നും അങ്ങനെ പഴയ പന്നൈരാജ്യത്തോട് ബന്ധപ്പെട്ടാണെന്നുമാണ്. വലത്ത്‌|ലഘുചിത്രം|An imposing traditional Karo house. The people of Aru Kingdom believed was ethnically related or belongs in the same stock as Karo people of Tanah Karo വലത്ത്‌|ലഘുചിത്രം|The map of Malacca Sultanate, Aru shown on the east coast of North Sumatra, Southeast from Peureulak വലത്ത്‌|ലഘുചിത്രം|The conquest by Iskandar Muda of Aceh, 1608-1637. Kingdom of Aru was defeated by Aceh in 1613
അവലംബം
വർഗ്ഗം:പഴയകാല രാജഭരണങ്ങൾ വർഗ്ഗം:മുൻകാല തെക്കുകിഴക്കൻ ഏഷ്യൻ രാജ്യങ്ങൾ വർഗ്ഗം:സുമാത്രയുടെ ചരിത്രം
അച്ചിമെനെസ് സെറ്റോന
ജെസ്നറിയേസീ കുടുംബത്തിലെ പൂച്ചെടികളുടെ ഒരു ഇനമാണ് അച്ചിമെനെസ് സെറ്റോന. 1961 ലാണ് എച്ച്. മൂർ ഈ ഇനത്തെ ആദ്യമായി വിവരിച്ചത്.
അവലംബം
വർഗ്ഗം:ജെസ്നറിയേസീ
മഡോണ ആന്റ് ചൈൽഡ് വിത് സെന്റ് ഫ്രാൻസിസ്
ഫ്രാൻസിസിനെ പാദുവയിലെ ആന്റണി പിന്തുണയ്ക്കുന്നു. വലതുവശത്ത് അലക്സാണ്ട്രിയയിലെ കാതറിൻ, ജോൺ സ്നാപകൻ എന്നിവരാണ്. മഡോണയുടെ സിംഹാസനത്തിന്റെ അടിത്തട്ടിൽ മോശയുടെ ചെറിയ ഗ്രിസൈൽ ചിത്രമുണ്ട്. ചിത്രകാരന്റെ ഒപ്പ് "അന്റോനിവ്സ് ഡി അലെഗ്രി എഫ്. [Ecit]" കാതറിൻ ചക്രത്തിൽ രേഖപ്പെടുത്തിയിരിക്കുന്നു.
ചരിത്രം
1638 ന് തൊട്ടുമുമ്പ് ചിത്രം ഫ്രാൻസെസ്കോ ഐ ഡി എസ്റ്റെ കണ്ടെടുക്കുകയും മൊഡെനയിലെ പാലാസോ ഡ്യുക്കേൽ വരെ കൊണ്ടുപോകുകയും ചെയ്തു. അവിടെ ഡച്ചിയുടെ പ്രദേശത്ത് നിന്ന് കണ്ടെടുത്ത മറ്റ് അഞ്ച് കോറെജ്ജിയോ ചിത്രങ്ങൾക്കൊപ്പം തൂക്കിയിട്ടു. 1746-ൽ ധനക്ഷയം സംഭവിച്ച ഫ്രാൻസെസ്കോ മൂന്നാമൻ ഡി എസ്റ്റെ ഗാലേരിയ എസ്റ്റെൻസിലെ ഏറ്റവും പ്രശസ്തമായ നൂറ് ചിത്രങ്ങൾ, ആറ് കോറെജ്ജിയോസ് ഉൾപ്പെടെ, സാക്സോണിയിലെ അഗസ്റ്റസ് മൂന്നാമന് വിറ്റുകൊണ്ട് കുറച്ച് പണം സ്വരൂപിക്കാൻ ശ്രമിച്ചു.
ഗ്രന്ഥസൂചിക
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:കോറെഗിയോ മഡോണാസ്
ഫെബ്രുവരി 22
ചരിത്രസംഭവങ്ങൾ
ജന്മദിനങ്ങൾ
മറ്റു പ്രത്യേകതകൾ
വർഗ്ഗം:ഫെബ്രുവരി 22
ഗീതം (കർണ്ണാടകസംഗീതം)
കർണാടക സംഗീതത്തിലെ ലളിതമായി പാടാവുന്ന സംഗീത സൃഷ്ടിയാണ് ഗീതം. കർണ്ണാടക സംഗീതപഠനത്തിൽ സാഹിത്യവും താളവും ഒരുമിച്ച് പരിചയപ്പെടുന്നത് ഗീതത്തിലാണ്.
"കർണാനാടക സംഗീതത്തിലെ ഏറ്റവും ചെറിയ ഗാനരൂപമാണ് ഗീതം "
ഘടന
പല്ലവി, അനുപല്ലവി, ചരണം തുടങ്ങിയ വിഭാഗങ്ങൾ ഗീതങ്ങൾക്കില്ല. ഒരേ നടയിലാണ് ഗീതങ്ങൾ ആദ്യവസാനം പാടുന്നത്. ആവർത്തനങ്ങളില്ലാതെയാണ് ഗീതങ്ങൾ ആലപിക്കുന്നത്. ഭൂരിഭാഗം ഗീതങ്ങളും ആദ്യവരി പാടിക്കൊണ്ടാണ് അവസാനിപ്പിക്കുന്നത്. കർണ്ണാടക സംഗീത പഠനത്തിൽ സ്വരാവലി, ജണ്ഡവരിശകൾ, അലങ്കാരങ്ങൾ തുടങ്ങിയവ പഠിച്ചതിനുശേഷമാണ് ഗീതങ്ങൾ അഭ്യസിക്കുന്നത്. പുരന്ദരദാസനാണ് കൂടുതൽ ഗീതങ്ങൾ രചിച്ചിട്ടുള്ളത്.
പുറം കണ്ണികൾ
വർഗ്ഗം:കർണ്ണാടകസംഗീത പദാവലി
മാലക്
മഹാരാഷ്ട്രയിലെ ലാവ്ണി അഥവാ തമാശാ നർത്തകിമാരുമായി ബന്ധപ്പെട്ട് കണ്ടുവരുന്ന ഒരു ആചാരമാണ്‌ മാലക്.
മാലക് സമ്പ്രദായമനുസരിച്ച് ഒരു പുരുഷന്‌ ഒരു ലാവ്ണി നർത്തകിയുമായി രഹസ്യബന്ധം സ്ഥാപിക്കാം.അവൾക്ക് പുരുഷനിൽ നിന്ന് ഗർഭം ധരിക്കുകയും ആവാം.ഈ ബന്ധം നിലനിൽക്കുന്ന കാലമത്രയും പുരുഷൻ നർത്തകിക്കും അവളിൽ ജനിക്കുന്ന കുട്ടികൾക്കും ചിലവിന്‌ നൽകണം.എന്നാൽ ഒരു നർത്തകി തന്റെ രഹസ്യകാമുകന്റെ പേരോ മറ്റു വിവരങ്ങളോ സമൂഹത്തോട് വെളിപ്പെടുത്താനും പാടില്ല.
പരമ്പരാഗതമായി ലാവ്ണി നൃത്തം തുടരുന്ന കുടുംബങ്ങളിലാണ്‌ മാലക് സമ്പ്രദായം കണ്ടുവരുന്നത്.
വിമർശനങ്ങൾ
പുരാതനകാലം മുതലുള്ള സമ്പ്രദായമാണെങ്കിലും ഇത് ആശാസ്യമല്ലെന്ന് വിമർശനമുണ്ട്. ലാവ്ണി നർത്തകിമാരുടെ മക്കൾ വിദ്യാലയങ്ങളിൽ ചേരുമ്പോഴും മറ്റും പിതാവിന്റെ പേര് സൂചിപ്പിക്കാൻ പറ്റാതെ വിഷമിക്കേണ്ടി വന്ന സംഭവങ്ങൾ പത്രവാർത്തകളായി. മഹാരാഷ്ട്രയിലെ രാഷ്ട്രീയനേതാക്കളിൽ ഒരു വിഭാഗം മാലക് സമ്പ്രദായം വ്യാപകമായി വച്ചു പുലർത്തുന്നവരാണെന്ന് ആരോപണമുയർന്നിരുന്നു.ഇത്തരം പ്രശ്നങ്ങൾ മൂലം പുതുതലമുറയിൽ പെട്ട നർത്തകിമാരിൽ പലരും ഈ സമ്പ്രദായത്തിനെതിരെ പരസ്യമായി രംഗത്ത് വന്നു.
കുറിപ്പുകൾ
വിഭാഗം:സാമൂഹികം
വർഗ്ഗം:ആചാരങ്ങൾ
കാതലുക്കു മരിയാതൈ
1997 - ൽ ഫാസിൽ സംവിധാനം ചെയ്ത് പുറത്തിറങ്ങിയ ഒരു തമിഴ് സംഗീത - പ്രണയ ചലച്ചിത്രമാണ് കാതലുക്കു മരിയാതൈ. (മലയാളം: പ്രണയത്തിന് ബഹുമാനം). വിജയ്, ശാലിനി എന്നിവർ കേന്ദ്രകഥാപാത്രങ്ങളെ അവതരിപ്പിച്ചിരിക്കുന്ന ഈ ചിത്രത്തിൽ ശിവകുമാർ, ശ്രീവിദ്യ, മണിവണ്ണൻ എന്നിവരാണ് മറ്റ് കഥാപാത്രങ്ങളായി അഭിനയിച്ചിരിക്കുന്നത്. വാണിജ്യപരമായി വലിയ വിജയം നേടിയ ഈ ചലച്ചിത്രത്തെ പല നിരൂപകരും തമിഴ് സിനിമയിലെ ക്ലാസിക്കുകളിലൊന്നായാണ് വിശേഷിപ്പിച്ചത്. ഫാസിൽ തന്നെ സംവിധാനം ചെയ്ത് കുഞ്ചാക്കോ ബോബൻ, ശാലിനി എന്നിവർ കേന്ദ്ര കഥാപാത്രങ്ങളെ അവതരിപ്പിച്ച് പുറത്തിറങ്ങിയ അനിയത്തിപ്രാവ് എന്ന മലയാള ചലച്ചിത്രത്തിന്റെ റീമേക്ക് ആയിരുന്നു ഈ ചിത്രം.
കഥാസംഗ്രഹം
ധനികനായ ഒരു വ്യക്തിയാണ് ജീവാനന്ദം (വിജയ്). എന്നിരുന്നാലും ജീവാനന്ദത്തിന്റെ രക്ഷിതാക്കൾ (ചന്ദ്രശേഖറും (ശിവകുമാർ), ശ്രീവിദ്യയും) മകൻ ഉപരിപഠനം നടത്തമെന്ന് ആഗ്രഹിച്ചതിനാൽ മറ്റൊരു ചെറിയ പട്ടണത്തിൽ കൂട്ടുകാരോടൊപ്പം താമസിച്ച് എം.ബി.എ പഠിക്കുകയാണ് ജീവാനന്ദം. ഈ സമയത്ത്, പട്ടണത്തിൽ വച്ച് മിനിയെ (ശാലിനി) കണ്ടുമുട്ടുകയും ജീവ, ശാലിനിയുമായി പ്രണയത്തിലാവുകയും ചെയ്യുന്നു. മിനി തിരികെ പ്രണയത്തെക്കുറിച്ച് പറയുന്നുവെങ്കിലും അവളുടെ സഹോദരന്മാരായ (ജെയിംസ് (രാധാ രവി), തോമസ് (തലൈവാസൽ വിജയ്), സ്റ്റീഫൻ (ഷാജി ഖാൻ)) എന്നിവർ മിനിയെ ഇതിൽ നിന്ന് പിന്തിരിപ്പിക്കാൻ ശ്രമിക്കുകയും ജീവയോട് ശത്രുത പുലർത്തുകയും ചെയ്യുന്നു. ജീവയെ പല പ്രാവശ്യം സഹോദരന്മാർ ഉപദ്രവിക്കാൻ ശ്രമിക്കുകയും അതോടെ ഇരുവരുടെയും കുടുംബങ്ങൾ തമ്മിൽ ശത്രുത ഉടലെടുക്കുകയും ചെയ്യുന്നു. ഇവരിരുവരും വിവാഹം ചെയ്യാൻ തീരുമാനിക്കുകയും കേശവൻ എന്നയാളുടെ സ്വദേശത്തേക്ക് പോവുകയും അവിടെ കേശവന്റെ പിതാവ് ഇവർക്ക് വേണ്ട സൗകര്യങ്ങൾ ചെയ്തുനൽകുകയും ചെയ്യുന്നു. അവസാന നിമിഷത്തിലും ജീവ, തന്റെ മാതാവിനെ അനുനയിപ്പിക്കാൻ ശ്രമിക്കുന്നുവെങ്കിലും പരാജയപ്പെടുന്നു. ഒടവിൽ, വിവാഹദിനത്തിൽ ഇരുവരും തങ്ങളുടെ കുടുംബങ്ങൾ കൂടി ഉണ്ടാകണമെന്ന് ആഗ്രഹിക്കുകയും അങ്ങനെ രണ്ടുപേരും തിരികെ തങ്ങളുടെ വീടുകളിലേക്ക് മടങ്ങുകയും ചെയ്യുന്നു. ഇരു കുടുംബങ്ങളും ഇപ്പോൾ സന്തുഷ്ടരാണ്. ഈ സമയത്ത് ജീവയുടെ അമ്മ, മിനിയെ കാണാൻ ആഗ്രഹിക്കുകയും മിനിയുടെ വീട്ടിലേക്ക് പോവുകയും ചെയ്യുന്നു. അവിടെവച്ച് ജീവയ്ക്ക് മിനിയെ വിവാഹം ചെയ്തു നൽകണമെന്ന് ജീവയുടെ അമ്മ ആവശ്യപ്പെടുന്നു. ആദ്യം ഇതിനെ മറ്റെല്ലാവരും എതിർക്കുന്നുവെങ്കിലും ഒടുവിൽ ജീവയും മിനിയും വിവാഹം ചെയ്യുന്നു.
നിർമ്മാണം
ആദ്യഘട്ടത്തിൽ ഒരു പുതുമുഖ അഭിനേത്രിയെ തന്നെ നായികയായി അഭിനയിപ്പിക്കണമെന്ന് ഫാസിലിന് ആഗ്രഹമുണ്ടായിരുന്നെങ്കിലും ഒടുവിൽ മലയാളം പതിപ്പിൽ അഭിനയിച്ച ശാലിനിയെ തന്നെ തമിഴിലേക്കും ക്ഷണിക്കുകയായിരുന്നു. ആദ്യം ഫാസിൽ, അബ്ബാസിനെയായിരുന്നു നായകനായി ഉദ്ദേശിച്ചിരുന്നത്. എന്നാൽ കാൾഷീറ്റുകൾ ശരിയായി ലഭിക്കാത്ത കാരണത്താൽ തുടർന്ന് വിജയ് കേന്ദ്രകഥാപാത്രത്തെ അവതരിപ്പിക്കാനായി ക്ഷണിക്കപ്പെട്ടു.